Τι έδειξαν οι ευρωεκλογές στη Βρετανία: Brexit ή Remain; | naftemporiki.gr\nΤι έδειξαν οι ευρωεκλογές στη Βρετανία: Brexit ή Remain;\nΤρίτη, 28 Μαΐου 2019 13:10\nBrexit με κάθε τρόπο ή μήπως Remain; Το αποτέλεσμα των ευρωεκλογών στη Βρετανία μεταφράστηκε ως νίκη και από τις δύο πλευρές. Τι έδειξε τελικά το αποτέλεσμα και τι μπορεί να σημαίνει για τη θέληση του βρετανικού λαού, τρία χρόνια μετά το δημοψήφισμα που έβαλε τη χώρα σε τροχιά εξόδου από την Ευρωπαϊκή Ένωση;\nΗ «Guardian» επιχειρεί μία ανάλυση του εκλογικού αποτελέσματος.\nΜεγαλύτερη αθροιστικά η στήριξη στα κόμματα του Remain\nΗ στήριξη στα κόμματα που τάσσονται υπέρ της παραμονής της χώρας στην Ε.Ε. επισκίασε εκείνα που τάσσονται υπέρ του Brexit, παρά τη μεγάλη νίκη του ακροδεξιού Νάιτζελ Φάρατζ. Το ευρωσκεπτικιστικό Brexit πράγματι ήρθε πρώτο με μεγάλη διαφορά, ωστόσο υπάρχουν αρκετά στατιστικά στοιχεία, τα οποία επικαλείται η πλευρά του Remain για να θριαμβολογήσει τη δική της νίκη και να εκφράσει την άποψη ότι θα μπορούσε να κερδίσει σε ένα δεύτερο δημοψήφισμα.\nΥπάρχουν διάφοροι απλοί τρόποι για να καταλήξει κανείς σε αυτό το συμπέρασμα. Ο πρώτος είναι να συγκρίνει τα 5,2 εκατ. ψήφους που πήρε το κόμμα του Φάρατζ σε όλο το Ηνωμένο Βασίλειο συγκριτικά με τους Φιλελεύθερους Δημοκράτες και τους Πράσινους, οι οποίοι πήραν αντίστοιχα 3,4 εκατ. και 2 εκατ. ψήφους. Μαζί υπερβαίνουν κατά 142.000 τους ψήφους που εξασφάλισε το Brexit του Φάρατζ.\nΜία δεύτερη μέθοδος είναι να συγκρίνει κανείς όλους τους ψήφους που πήραν μαζί τα κόμματα που τάσσονται υπέρ της εξόδου από την Ένωση – Brexit, Ukip, DUP – με τα κόμματα της απέναντι πλευράς. Βάσει των στοιχείων των ευρωεκλογών προκύπτει ότι 5.9 εκατ. ψηφοφόροι ψήφισαν τα κόμματα του Brexit και 6,8 τα κόμματα του Remain, σε όλο το Ηνωμένο Βασίλειο.\nΗ αξία των δύο αυτών προσεγγίσεων, σχολιάζει η «Guardian», είναι ότι καμία από τις δύο δεν λαμβάνει υπόψη τα συρρικνούμενα ποσοστά των Συντηρητικών και των Εργατικών, που αμφότερα διατηρούν ένα ποσοστό της στήριξης των πολιτών όσον αφορά την πολιτική τους στο Brexit.\nΔιάφοροι δημοσκόποι έχουν καταλήξει σε διαφορετικές φόρμουλες για να μετρήσουν όσους επιμένουν στα δύο παραδοσιακά κόμματα, δεδομένου ότι και στα δύο υπάρχουν ψηφοφόροι που δεν στηρίζουν απαραίτητα τη θέση του κόμματός τους όσον αφορά το Brexit.\nΣε κάθε περίπτωση, εκτιμάται ότι το Remain έχει ένα μικρό προβάδισμα της τάξεως των 500.000 ψήφων.\nΤα στοιχεία αυτά ωστόσο δεν μπορούν σε καμία περίπτωση να υποβαθμίσουν μία μεγάλη νίκη του ευρωσκεπτικιστικού Brexit, μόλις 45 ημέρες μετά τη σύστασή του. Αξίζει να σημειωθεί ότι στον εκλογικό χάρτη το κόμμα του Φάρατζ φαίνεται κυρίαρχο στην Αγγλία και την Ουαλία, αλλά όχι στο Λονδίνο και τις μεγάλες πόλεις στα νότια.\nΧαμηλότερη συμμετοχή απ’ ό,τι στο δημοψήφισμα\nΈνα ακόμη στοιχείο που πρέπει να ληφθεί υπόψη είναι η χαμηλότερη προσέλευση συγκριτικά με τη συμμετοχή στο δημοψήφισμα του 2016 και όχι πολύ ψηλότερη από τις ευρωεκλογές του 2014.\nΗ ψήφος στις ευρωεκλογές, όπως προκύπτει από τα στατιστικά στοιχεία, δεν ήταν εν τέλει μία ψήφος διαμαρτυρίας, αλλά μία ψήφος αξιών. Και ο πολιτικός με το ισχυρότερο «brand» είχε και το μεγαλύτερο πλεονέκτημα.\nΟι Συντηρητικοί που αναζήτησαν όλο αυτό το διάστημα έναν συμβιβασμό στο Brexit, αλλά και οι Εργατικοί που δεν πήραν επί της ουσίας θέση, είδαν τους ψηφοφόρους να τους γυρνούν την πλάτη. Ειδικά το ποσοστό που πήραν οι Τόρις ήταν το χειρότερο στην ιστορία τους.\nΑπό τη στιγμή που κατέστη σαφές ότι οι ευρωπαϊκές εκλογές ήταν αναπόφευκτες, ήταν προφανές ότι το καθοριστικό ζήτημα θα ήταν η στάση των πολιτών απέναντι στην κρίση του Brexit. Τα αποτελέσματα έδειξαν ότι για τους Brexiters η απάντηση ήταν απλή: να υποστηρίξουν το πιο διάσημο κόμμα, το Brexit του Φάρατζ. Αντίθετα, οι ψήφοι για το Remain διασκορπίστηκαν, ενώ έλειπε ένα πρόσωπο να το εκπροσωπήσει ξεκάθαρα.\nΕΥΡΩΕΚΛΟΓΕΣ 2019 BREXIT Μ. ΒΡΕΤΑΝΙΑ ΕΥΡΩΠΑΙΚΗ ΕΝΩΣΗ


Cyprus Only: Άγρια καταδίωξη στη Λευκωσία\nΣτην συνέχεια άρχισε καταδίωξη στους δρόμους της Λευκωσίας. Το αυτοκίνητο ανέπτυξε ταχύτητα περνώντας δυο διασταυρώσεις φώτων τροχαίας με κόκκινο ενώ κτύπησε δυο αυτοκίνητα. Πολίτες που βρέθηκαν στη σκηνή είπαν ότι ήταν πολύ επικίνδυνος ο τρόπος που οδηγούσε ο δράσης και ευτυχώς δεν κτύπησε κάποιον.\nΟι δυο επιβαίνοντες κατέβηκαν από το αυτοκίνητα και έφυγαν πεζοί.\nΟ ένας εκ των υπόπτων εντοπίστηκε και συνελήφθη ενώ γίνονται προσπάθειες να εντοπιστεί και το δεύτερο πρόσωπο.


VolosFans.com: Συνεχίζουμε ενωμένοι!\nΑνακοίνωση εξέδωσε η Δ.Ε. ποδοσφαίρου αναφερόμενη στον αγώνα με τον Τηλυκράτη.\n«Η Διοικούσα Επιτροπή ποδοσφαίρου του Α.Σ. Ολυμπιακός Βόλου 1937 ευχαριστεί θερμά τους «ηρωικούς» φιλάθλους που ταξίδεψαν την Κυριακή στη Λευκάδα, για να στηρίξουν την ομάδα μας. Η παρουσία τους στο γήπεδο, το μετέτρεψε σε έδρα.\nΔυστυχώς, με τα τραγικά λάθη της διαιτησίας, δεν καταφέραμε να πάρουμε τους τρεις βαθμούς που θα μας οδηγούσαν στην κορυφή. Παρόλα αυτά, συνεχίζουμε πιο ενωμένοι από ποτέ, καθώς απέναντι στην αδικία ο Ολυμπιακός Βόλου και ο κόσμος του συσπειρώνεται και αυτή είναι η απάντησή του προς όλους.\nΤην προσεχή Κυριακή 12 Φεβρουαρίου 2017, η ομάδα μας υποδέχεται στο Πανθεσσαλικό Στάδιο την Πύδνα Κίτρους, σε ένα κρίσιμο και σημαντικό παιχνίδι του πρωταθλήματος.\nΣύσσωμη η διοίκηση, οι ποδοσφαιριστές και το προπονητικό team καλούν τους φιλάθλους να δώσουν δυναμικό παρών στις κερκίδες του Πανθεσσαλικού Σταδίου, εμψυχώνοντας με τη φωνή και το χειροκρότημά τους την ομάδα μας, στην πορεία της για την άνοδο στην Football League.\nΌλοι μαζί δίπλα στον Ολυμπιακό Βόλου!\nΕνωμένοι, συνεχίζουμε στην πορεία της ανόδου!»\nΕτικέτες Α.Σ.Ολυμπιακός Βόλου, Μπαλατσούκας, Ποδοσφαιρική ομάδα, Τηλυκράτης Λευκάδας\nΑ.Σ.Ολυμπιακός Βόλου|Μπαλατσούκας|Ποδοσφαιρική ομάδα|Τηλυκράτης Λευκάδας|


4ο Νηπιαγωγείο Χρυσούπολης: Χειμώνας\nΑναρτήθηκε από 4o Νηπιαγωγείο Χρυσούπολης στις 7:51 π.μ.\nariadnh2002 26 Ιανουαρίου 2014 - 8:25 π.μ.\nΤΙ Ω ΡΑΙΑ ΠΡΑΓΜΑΤΑ ΠΟΥ ΛΑΝΑΤΕ ΠΑΡΘΕΝΑ!\n4o Νηπιαγωγείο Χρυσούπολης 26 Ιανουαρίου 2014 - 11:48 π.μ.\nΕυχαριστούμε πολυ Αριάδνη για τα καλά σου λογια .Τι να πώ και για σένα ,τυχερά τα παιδάκια που σε έχουν !!!!!!!!\nΔΗΜΟΤΙΚΟ ΣΧΟΛΕΙΟ ΝΕΑΣ ΚΑΡΥΑΣ 26 Ιανουαρίου 2014 - 10:17 π.μ.\nΝΤΙΝΑ ΤΑΛΛΟΥ 26 Ιανουαρίου 2014 - 10:35 π.μ.\nμπράβο σας....υπέροχες δουλειές.....\n4o Νηπιαγωγείο Χρυσούπολης 26 Ιανουαρίου 2014 - 11:50 π.μ.\nΜαρία Γιαννίκη 26 Ιανουαρίου 2014 - 10:42 π.μ.\nΜπράβο κορίτσια μου !!!!!όλα πανέμορφα όπως πάντα!!!!!!!!Πολλά φιλάκια!!!!!!!!!\n4o Νηπιαγωγείο Χρυσούπολης 26 Ιανουαρίου 2014 - 11:55 π.μ.\nΝα είσαι καλά Μαρία φιλιά πολλά !!!!!!!!\nΤάνια Μάνεση 28 Ιανουαρίου 2014 - 9:33 π.μ.\nΠολύ ωραία η παρουσίαση και πολύ όμορφα πράγματα κάνατε. Μπράβο.\nΚΑΤΕΡΙΝΑ ΠΑΠΑΕΥΘΥΜΙΟΥ 28 Ιανουαρίου 2014 - 12:03 μ.μ.\nπολύ όμορφα τα χειμωνιάτικα σας !!!!\n4o Νηπιαγωγείο Χρυσούπολης 28 Ιανουαρίου 2014 - 2:40 μ.μ.\nΔιόνη Κανερνή 29 Ιανουαρίου 2014 - 4:00 π.μ.\n4o Νηπιαγωγείο Χρυσούπολης 29 Ιανουαρίου 2014 - 6:35 π.μ.\nΕυχαριστούμε κορίτσια για τα όμορφα σχόλια !!!!!!!!!!


Μάρκο Ρίτσο - "Διαλέξαμε τους χειρότερους θαμώνες μπαρ και τους κάναμε υπουργούς" - Κατιούσα\nΑρχική/Πολιτικά/Διεθνή/Μάρκο Ρίτσο – “Διαλέξαμε τους χειρότερους θαμώνες μπαρ και τους κάναμε υπουργούς”\nΜάρκο Ρίτσο – “Διαλέξαμε τους χειρότερους θαμώνες μπαρ και τους κάναμε υπουργούς”\nΚαυστικά σχολίασε την πλήρη έλλειψη προετοιμασίας για το ασφαλές άνοιγμα των σχολείων στην Ιταλία ο γγ του Κομμουνιστικού Κόμματος στη γειτονική χώρα.\nΔηκτικός ήταν για άλλη μια φορά ο γγ του ΚΚ Ιταλίας, Μάρκο Ρίτσο, σε συνέντευξή του στο Radio Italia, σχετικά με τις παλινωδίες και την ολιγωρία της ιταλικής κυβέρνησης σχετικά με τα μέτρα για το ασφαλές άνοιγμα των σχολείων. Παρομοίασε τις σχετικές συζητήσεις με αυτές που θα γίνονταν σε ένα μπαρ, μόνο που “διαλέξαμε τους χειρότερους θαμώνες και τους κάναμε υπουργούς”, ενώ δεν παραλείπει να σχολιάσει και όσους πολιτικούς αρχηγούς και βουλευτές επιδίδονται σε λεονταρισμούς κατά της κυβέρνησης, χωρίς να αποσύρουν τη στήριξή τους από αυτή, με το φόβο απώλειας της βουλευτικής έδρας. Ολόκληρο το σχετικό απόσπασμα αναφέρει:\nΤο βλέπουμε από τις προβλέψεις, από τη συζήτηση. Δεν υπάρχει καμία πρόληψη. Ο κορονοϊός άρχισε το Φλεβάρη, τα σχολεία κλείσανε για ένα ολόκληρο εξάμηνο, υπήρξε πλήρως ο χρόνος για πρόληψη. Τώρα ασχολούνται με την αποστασιοποίηση στα λεωφορεία, τα μονοθέσια θρανία… Νομίζω πως μιλάνε σαν να είμαστε σε μπαρ. Μια υπουργός που δεν ξέρει ότι οι μικροί πάνε στο σχολείο με τους γονείς τους και οι μεγάλοι με τα ΜΜΜ. Κι αν ένας δάσκαλος έχει κορονοϊό; Πολλά γίνονται στο περίπου.\nΠήγα να δω το βίντεο της Ατζολίνα (σ.σ. υπουργός παιδείας, από το Κίνημ 5 Αστέρων) το 2018, όταν έκανε προεκλογική εκστρατεία. Είναι αναστατωμένη επειδή η κυβέρνηση κάνει αυτό που κάνει και η ίδια το 2020. Μα είναι δυνατόν πριν δυο χρόνια να λες ένα πράγμα κι όταν είσαι κυβέρνηση να κάνεις ακριβώς το αντίθετο;\nΑυτό το “περίπου” θα καταστρέψει το δημόσιο σχολείο στην Ιταλία. Η συζήτηση είναι σαν να είμαστε σε μπαρ, αλλά έχουμε διαλέξει τους χειρότερους θαμώνες του μπαρ και τους κάναμε υπουργούς.\nΕίμαστε στα πρόθυρα της σχολικής χρονιάς και δεν ξέρουμε τι θα γίνει. Με αυτό τον τρόπο λειτουργίας, με αυτό το υπουργείο, με αυτή την κυβέρνηση, αυτή την κύρια, δεν ξέρουμε τι θα γίνει;\nΟ Ρέντσι; (σ.σ Ματέο Ρέντσι, πρώην πρωθυπουργός της χώρας και νυν πρόεδρος μικρού κόμματος που στηρίζει την κυβέρνηση) Αυτός θα έπρεπε να πει ή θα κάνουμε αυτό ή θα ρίξω την κυβέρνηση. Πάντα όλοι απειλούν αλλά στο τέλος δε ρίχνουν την κυβέρνηση γιατί φοβούνται πως μαζί με την κυβέρνηση θα διαλυθεί η βουλή και θα πάνε όλοι σπίτια τους”.\nΙταλία Κομμουνιστικό Κόμμα Ιταλίας Μάρκο Ρίτσο Πανδημία Σχολεία


«Να προετοιμαστούμε για θερμότερη κίνηση από τους Τούρκους ή αίσχιστη υποχώρηση – Πλησιάζουμε όλο και περισσότερο στην απειλή του πύρινου πολέμου… ο επόμενος θα γίνει με ρόπαλα» - ΤΟ ΒΗΜΑ ΤΗΣ ΒΟΧΑΣ\nHome / ΑΠΟΨΕΙΣ / «Να προετοιμαστούμε για θερμότερη κίνηση από τους Τούρκους ή αίσχιστη υποχώρηση – Πλησιάζουμε όλο και περισσότερο στην απειλή του πύρινου πολέμου… ο επόμενος θα γίνει με ρόπαλα»\n«Να προετοιμαστούμε για θερμότερη κίνηση από τους Τούρκους ή αίσχιστη υποχώρηση – Πλησιάζουμε όλο και περισσότερο στην απειλή του πύρινου πολέμου… ο επόμενος θα γίνει με ρόπαλα»\nΣτο κρεσέντο της Τουρκικής προκλητικότητας που θα οδηγήσει την Ελλάδα σε ένα θερμό επεισόδιο ή σε οδυνηρές υποχωρήσεις καθώς και στο ενδεχόμενο ενός πυρηνικού πολέμου, αναφέρθηκε μιλώντας στον Focus FM 103.6 και στη δημοσιογράφο Δέσποινα Μποτίτση, ο καθηγητής Γεωπολιτικής, Ιωάννης Μάζης.\nΣύμφωνα με τον κ. Μάζη αυτό που πετύχαμε από το ταξίδι του Πρωθυπουργού στις ΗΠΑ είναι να μειωθεί η απόσταση των υπερπτήσεων και των παραβιάσεων και να καταναλώνονται περισσότερα μίλια εθνικού εναέριου χώρου από τις Τουρκικές ιπτάμενες μηχανές:\n«Οι Τούρκοι αποθρασύνθηκαν περισσότερο. 2,7 μίλια από την Αλεξανδρούπολη, σημαίνει ότι υπήρχε περίπτωση να προσγειωθούν στην πλατεία να πιουν και ένα καφεδάκι. Και στην Αμμόχωστο οι ξεκίνησαν την εκμετάλλευση και ενός νέου διπλανού παραλιακού σημείου στο Βαρώσια. Ότι μηνύματα και να πιστεύουν στην κυβέρνηση πως έστειλαν στους Αμερικανούς αυτά δεν ελήφθησαν» τόνισε.\nΣύμφωνα με τον καθηγητή παρά το γεγονός ότι η Τουρκία εκβιάζει ΝΑΤΟ και ΗΠΑ με το Βέτο, οι Αμερικανοί συνεχίζουν στην ίδια λογική.\n«Ότι κάνει η Τουρκία είναι καλώς καμωμένο. Αυτό μας δίνει ένα μήνυμα. Ότι πρέπει να φροντίσουμε να είμαστε έτοιμοι για μια θερμότερη κίνηση κατά την διάρκεια του θέρους από πλευράς της Τουρκίας. Να είμαστε έτοιμοι για θερμότερη κίνηση από τους Τούρκους ή για μια αίσχιστη υποχώρηση από εμάς με οδυνηρές παραχωρήσεις. Υποχωρήσεις που θα οδηγούσαν στη δημιουργία τετελεσμένων που ενδεχομένως χρησιμοποιηθούν ως αφήγημα για άμεσες εκλογές και σε κυβερνήσεις συνεργασίας με Πρωθυπουργό κάποια υπηρεσιακή προσωπικότητα, ούτως ώστε να προχωρήσει μετά η χώρα σε εθνικές, οδυνηρότατες παραχωρήσεις έχοντας εξασφαλίσει τα νώτα των συνεργαζόμενων στην κυβέρνηση κομμάτων».\n«Θα οδηγηθούμε σε πυρηνικό πόλεμο και ο επόμενος θα γίνει με ρόπαλα»\nΟ κ. Μάζης σημείωσε ότι η Ευρώπη πρέπει να προχωρήσει σε μια συντονισμένη προσπάθεια ώστε να πείσει την Αμερική να σταματήσει τις παγκόσμιες εντάσεις.\n«Η Ευρώπη έχει αυτή την στιγμή την «ώρα της». Δηλαδή πρέπει να εξηγήσει στις ΗΠΑ ότι δεν μπορούν να συνεχίσουν όλες αυτές τις εντάσεις σε όλα τα μέτωπα για την ανακατανομή της ισχύος της Αμερικής στον πλανήτη προς όφελος των ΗΠΑ και εις βάρος της διεθνούς ασφάλειας και ειρήνης. Διαφορετικά θα οδηγηθούμε σε πυρηνικό πόλεμο και ο επόμενος θα γίνει ρόπαλα.\nΠλησιάζουμε όλο και περισσότερο στην απειλή του πύρινου πολέμου… ο επόμενος θα γίνει με ρόπαλα».\nΑκούστε ολόκληρη τη συνέντευξη του κ. Μάζη στον παρακάτω σύνδεσμο:


YFSF: Η Μαρία Μπεκατώρου μαζί με τους νέους παίκτες του show! - News - Youweekly\nΓια πρώτη φορά όλοι μαζί!\nΓια πρώτη φορά και λίγο πριν τη μεγάλη πρεμιέρα του YFSF, η παρουσιάστριά του, Μαρία Μπεκατώρου, ποζάρει μαζί με όλους τους νέους παίκτες του show.\nTo show του Ant1 επιστρέφει ανανεωμένο με νέους παίκτες και νέα κριτική επιτροπή.\nΈτσι λίγες μέρες πριν την λαμπερή πρεμιέρα, οι συντελεστές του show, μαζί φυσικά με την Μαρία Μπεκατώρου, συγκεντρώθηκαν και έβγαλαν την πρώτη τους κοινή φωτογραφία.\nΗ κριτική επιτροπή του Your Face Sounds Familiar\nΟ περσινός 5ος κύκλος του Your Face Sounds Familiar ενθουσίασε το τηλεοπτικό κοινό, που από την αρχή χάρισε στο show ιδιαίτερα υψηλά ποσοστά τηλεθέασης. Πιο συγκεκριμένα, την περσινή σεζόν το «Your Face Sounds Familiar» παρακολούθησαν κατά μέσο όρο, έστω και για 1 λεπτό, 3.362.918 τηλεθεατές!\nΚριτές του φετινού κύκλου του «Your Face Sounds Familiar» είναι οι παλιοί μας γνώριμοι Γιώργος Μαζωνάκης, Δημήτρης Σταρόβας και Αλέξης Γεωργούλης, για τον οποίο και έγινε αρκετός ντόρος το τελευταίο διάστημα. Την τετράδα συμπληρώνει η ηθοποιός Μίρκα Παπακωνσταντίνου που έρχεται να αναπληρώσει το κενό που αφήνει η Μιμή Ντενίση.\nΟι celebrities - παίκτες του Your Face Sounds Familiar\nΣταθερή αξία του «Your Face Sounds Familiar», η Μαρία Μπεκατώρου, η οποία αναλαμβάνει και πάλι να συντονίσει και να οργανώσει τους παίκτες που δέχτηκαν την πρόσκληση του ΑΝΤ1 να συμμετάσχουν στο show. Ανάμεσά τους σίγουρα ξεχωρίζουν οι τραγουδιστές, Ευρυδίκη και Λάμπης Λιβιεράτος, αλλά και ο πρώην Survivor, Γιώργος Χρανιώτης.\nΈχετε διαβάσει και τι είπε η Μιμή Ντενίση για την αποχώρησή της από τον ΑΝΤ1;


Συγκινητικές στιγμές στο Βουζουνεράκειο\nΣάββατο, 05 Ιουνίου 2021 20:06\nΉταν όλοι εκεί για τον Mister του ποδοσφαίρου , τον Νίκο Δεδελετάκη !\nΟι εμφανίσεις των παλιών παικτών, οι φανέλες τους , περίμεναν έτοιμες στα αποδύτηρια τους κατόχους τους. Και ναι ήταν όλοι εκεί. Παλιοί και νέοι ποδοσφαιριστές μια παρέα, με συνδετικό κρίκο τον κ. Νίκο Δεδελετάκη. Η πιο όμορφη εικόνα στα αποδύτηρια όλοι μαζί , από την μια μεριά οι νέοι παίκτες με τον προπονητή τους τον Κώστα Δεδελετάκη και από την άλλη οι Βετεράνοι με προπονητή τον κ. Νίκο Δεδελετάκη. Μια λέξη μόνο ακουγόταν για τον κ. Νίκο : Πατέρας . Ήταν και θα είναι πατέρας για όλους.\nANAGENNISI ALL STAR - ANAGENNISI 2021 4-5\nΒετεράνοι Αναγέννησης : Αγγελάκης Γιώργος 2, Γρηγοράκης Μάνος, Αγγελάκης Γιάννης.


Η Ελληνική Αντικαρκινική Εταιρεία προειδοποιεί για τους σοβαρούς κινδύνους που προκαλούν τα τζάκια | Nextdeal\nΆρης Μπερζοβίτης, 8/1/2020 - 10:06\nΗ Ελληνική Αντικαρκινική Εταιρεία προειδοποιεί για τους σοβαρούς κινδύνους που προκαλούν τα τζάκια\nΆρης Μπερζοβίτης, 8/1/2020\nΜε ανοιχτή επιστολή προς τους πολίτες και την Πολιτεία η Ελληνική Αντικαρκινική Εταιρεία εκπέμπει σήμα κινδύνου για τις συνέπειες που έχει στην υγεία μας η καύση των ξύλων στα τζάκια.\nΑναλυτικά η Αντικαρκινική Εταιρεία επισημαίνει τα εξής: «Καθώς διανύουμε περίοδο με αρκετό κρύο πολλοί από εσάς χρησιμοποιείτε το τζάκι για να ζεσταθείτε, είτε γιατί θέλετε να απολαύσετε μία αίσθηση θαλπωρής (να δώσετε μία νότα γραφικότητας στη ζωή σας), είτε γιατί σας είναι οικονομικά πιο συμφέρουσα επιλογή θέρμανσης. Τίποτα από τα δύο δεν ισχύει! Η καύση ξύλου εκλύει στο εσωτερικό και εξωτερικό περιβάλλον (στον αέρα) μεγάλες ποσότητες πολυκυκλικών αρωματικών υδρογονανθράκων(PAHs). Βενζολίου, διοξινών και αιωρούμενων σωματιδίων. Και μάλιστα των πιο μικρών, των γνωστών ως PM 2,5μm, τα οποία διεισδύουν και εγκαθίστανται πολύ βαθιά στις κυψελίδες του πνεύμονα. Από εκεί περνούν στην κυκλοφορία του αίματος και φτάνουν σε διάφορα όργανα του σώματος. Η ρύπανση αφορά τόσο τον αέρα του σπιτιού που έχει αναμμένο το τζάκι, όσο και τα γειτονικά σπίτια, αλλά και τον αέρα στους δρόμους που κινούμαστε».\n«Η μεγάλη πυκνότητα -υπογραμμίζει η Ελληνική Αντικαρκινική Εταιρεία- αιωρούμενων σωματιδίων στον αέρα προκαλεί πολλαπλασιασμό της συχνότητας εμφάνισης καρκίνου (σε όσους είναι εκτεθειμένοι σε αυτά). Αλλά και πληθώρα άλλων ασθενειών. Τα δεδομένα υποστηρίζονται από μελέτες και διαπιστώσεις της Παγκόσμιας Οργάνωσης Υγείας. Αποτελεί δε επιπλέον αιτία ατμοσφαιρικής ρύπανσης πολύ μεγαλύτερη απ’ αυτήν που προκαλούν τα καυσαέρια των αυτοκινήτων».\nΑπαράδεκτα ανθυγιεινή η ατμόσφαιρα στην Αθήνα\n«Αδιάφορα με τι είδους τζάκι χρησιμοποιείτε, βλάπτετε το ίδιο τη δική σας υγεία και εκείνη των συμπολιτών σας. Το πρόβλημα με τα τζάκια είναι μεγαλύτερο στις πόλεις χωρίς καλό εξαερισμό, όπως είναι η Αθήνα. Η κατάσταση με την ατμοσφαιρική ρύπανση το χειμώνα, ιδίως τις ημέρες που δεν έχει έντονους ανέμους, είναι απαράδεκτα ανθυγιεινή.\nΔεν χρειάζεται να έχετε ειδικούς μετρητές για να καταλάβατε την αυξημένη πυκνότητα των αιωρούμενων σωματιδίων και των τοξινών που εισπνέετε, αρκεί η μυρωδιά του καμένου ξύλου. Όταν το μυρίζετε, εισπνέετε εξαιρετικά μεγάλες ποσότητες τοξινών και αιωρούμενων σωματιδίων. Στην πραγματικότητα δεν υπάρχει καμιά γραφικότητα σε αυτή την αίσθηση. Απλά πρέπει να την εκλάβετε ως αυτό που πραγματικά είναι. Ένας παράγοντας που σας θέτει σε κίνδυνο να εμφανίσετε καρκίνο και άλλες ασθένειες.\nΑγαπητοί συμπολίτες, σταματήστε να χρησιμοποιείτε τα τζάκια σας, για το δικό σας καλό και για το καλό των άλλων. Για την προστασία της υγείας σας, την προστασία των ευαίσθητων ομάδων του πληθυσμού (π.χ. καρκινοπαθείς, άνθρωποι με χρόνια αναπνευστική ανεπάρκεια, έγκυοι, βρέφη, παιδιά και ηλικιωμένοι), αλλά και όλων των συμπολιτών σας.\nΌσο για την οικονομία, είναι γνωστό ότι αφενός συχνά με το τζάκι δεν επιτυγχάνεται τη θέρμανση του σπιτιού σας (σε σχέση με το καλοριφέρ). Η αγορά των ξύλων δεν είναι τόσο πολύ φτηνή. Τα έξοδα από την επιδείνωση της υγεία σας, θα υπερκεράσουν κάποια στιγμή κατά πολύ τη οικονομία που επιτυγχάνεται από την καύση ξύλων. Ας μην αφήσουμε την οικονομική κρίση και τις λανθασμένες εντυπώσεις να μας βλάπτουν. Ας μη γίνετε εσείς αιτία κακού για τον εαυτό σας και για τους άλλους».\nΤα μέτρα που πρέπει να λάβει η Πολιτεία\nΣτο μεταξύ η επιστολή απευθύνεται και προς την κυβέρνηση και το Κοινοβούλιο τους οποίους η Ελληνική Αντικαρκινική Εταιρεία καλεί να πάρουν μέτρα:\n«Η προστασία της υγείας αποτελεί πρωτεύον καθήκον του. Εσείς ως δημοκρατικά εκλεγμένοι οφείλετε άμεσα να λάβετε τα κατάλληλα μέτρα. Να σταματήσει η αλόγιστη ρύπανση του ατμοσφαιρικού αέρα από την καύση τζακιών στις πόλεις του κέντρου ή της περιφέρειας.\nαπαγόρευση από την πολεοδομία έγκρισης για ανέγερση κατοικιών στο ευρύτερο λεκανοπέδιο της Αττικής (και σε άλλες πόλεις), όταν σ’ αυτά προβλέπεται η κατασκευή τζακιών.\nπαροχή κατάλληλων οικονομικών κινήτρων, ώστε να μπορούν τα νοικοκυριά να απαλλαγούν από τα τζάκια. Να κάνουν χρήση φυσικού αερίου ή καλής ποιότητας πετρελαίου ή ηλεκτρικών συσκευών. Η επένδυση σε μία τέτοια πρακτική αποτελεί ένα επίδομα υγείας που το χρωστάτε στους κατοίκους των πόλεων. Που οφείλετε εκ της θέσης και αποστολής σας να εκπληρώσετε. Και σε οικονομικούς όρους είναι μία επένδυση σήμερα που θα αποφέρει άμεσα και απώτερα ευνοϊκά αποτελέσματα στην εθνική οικονομία.\nΝα τονιστεί ότι αν κάποιος θέλει να καίει ξύλα στο τζάκι του, δεν είναι δικαίωμα του να το κάνει. Με την πράξη του αυτή, όπως έχουν δείξει οι μελέτες, θέτει σε κίνδυνο και όσους κατοικούν σε γειτονικά σπίτια και ακόμα μακρύτερα. Αν η απαγόρευση του καπνίσματος ορθώς προωθήθηκε για να προστατεύσει τους πολίτες από το παθητικό κάπνισμα, γεννάται η απορία -που θα μετατραπεί σε αγανάκτηση- πώς η Πολιτεία αδιαφορεί γι’ αυτήν την μεγαλύτερη σε ένταση και έκταση παθητική έκθεση τόσων πολλών πολιτών στους ρύπους από την καύση ξύλων».\nΙατρικός Σύλλογος: Ολέθριες οι συνέπειες της αιθαλομίχλης\nΤην αναγκαιότητα λήψης άμεσων μέτρων προφύλαξης απο το τοξικό «νέφος» της ατμοσφαιρικής ρύπανσης τονίζει σε ανακοίνωση του ο Ιατρικός Σύλλογος...\nNextdeal newsroom, 24/12/2013 - 10:59 24/12/2013\nΣυναγερμός για το νέφος από τζάκια και ξυλόσομπες\nΤα τελευταία δύο χρόνια οι επιστήμονες παρατηρούν στα μεγάλα αστικά κέντρα ότι η στροφή στη φθηνότερη θέρμανση με καυσόξυλα που...\nNextdeal newsroom, 02/01/2013 - 12:20 2/1/2013


Πώς λειτουργούν τα όνειρά μας; - Kostoday.com | Η Κως σήμερα! Ειδήσεις και νέα.\nΠώς λειτουργούν τα όνειρά μας;\nΤρίτη, 03 Μάρτιος 2015 10:20\n«Τα όνειρα συνήθως είναι μυστηριώδης, αλλοιωμένα και παραμορφωμένα λόγω του πλούσιου ασυνείδητου υλικού που κυριαρχεί σ’ αυτά»\nΤα όνειρα είναι μια πολύπλοκη διαδικασία η οποία συμβαίνει κατά τη διάρκεια του ύπνου και εμπερικλείει νοητικές και συναισθηματικές λειτουργίες. Ο ανθρωπινός εγκέφαλος προσπαθεί να αναδιοργανώσει, να επεξεργαστεί σκέψεις, συναισθήματα, εμπειρίες και αναμνήσεις που ταλανίζουν το άτομο, εξηγεί η κλινική ψυχολόγος Αποστολία Ντέκοβα.\n«Τα όνειρα συνήθως είναι μυστηριώδης, αλλοιωμένα και παραμορφωμένα λόγω του πλούσιου ασυνείδητου υλικού που κυριαρχεί σ’ αυτά. Ο Sigmund Freud στο σύγγραμμα του «Η ερμηνεία των ονείρων» υποστηρίζει ότι τα όνειρα είναι κρυμμένες επιθυμίες και σκέψεις. Η μη εμφανή σημασία τους στηρίζεται σε αμυντικούς μηχανισμούς του Υπερεγώ. Ο πολύπλοκος συμβολισμός συχνά προστατεύει το άτομο από απαγορευμένες σκέψεις και επιθυμίες που μπορεί να διακατέχεται αναφέρει στο protothema.gr. Ο Freud τονίζει ότι σε κάθε όνειρο υπάρχει ένα προφανές και ένα λανθάνον περιεχόμενο.\nΤο λανθάνον περιεχόμενο σχετίζεται με τις βαθιές ασυνείδητες επιθυμίες ή φαντασιώσεις, ενώ το προφανές περιεχόμενο είναι επιφανειακό και ανούσιο. Το προφανές περιεχόμενο συχνά καλύπτει ή επισκιάζει το λανθάνον περιεχόμενο. Τα όνειρα ουσιαστικά αποτελούν μια πρόσκληση του ασυνείδητου προκείμενου το άτομο να αποκωδικοποιήσει το περιεχόμενο τους και να απελευθερωθεί από τα δεσμά του. Ο Fritz Perls, ο οποίος ασχολήθηκε εκτενώς με τα όνειρα θεωρεί ότι αυτά είναι προβολές τμημάτων του εαυτού που έχουν αγνοηθεί, απορριφθεί, καταπιεστεί και κάθε πρόσωπο ακόμα και κάθε ένα αντικείμενο στο όνειρο αντιπροσωπεύει μια διαφορετική πλευρά του εαυτού».\nΕκτός από τα όνειρα που εμφανίζονται μια και μοναδική φόρα υπάρχουν και τα επαναλαμβανόμενα όνειρα, προσθέτει η κ. Ντέκοβα: «Τα επαναλαμβανόμενα όνειρα μπορεί να εμπερικλείουν συγκεκριμένες εικόνες ανθρώπων, τόπων,ζώων, αντικειμένων κ.α. Μερικά από τα πιο συνηθισμένα επαναλαμβανόμενα όνειρα είναι τα εξής: ότι μας κυνηγούν, ότι πέφτουμε από ύψος, ότι αποτυγχάνουμε σε εξετάσεις, ότι πετάμε, ότι αδυνατούμε να κινηθούμε, ότι αδυνατούμε να τρέξουμε, κάποιος μας επιτίθεται κ.α. Αυτά τα όνειρα είναι οπτικοί συμβολισμοί των προσωπικών μας ιδεών και σκέψεων. Σύμφωνα με το Carl Jung τα όνειρα αυτά εμφανίζονται προκειμένου το άτομο να κατανοήσει τη βαθύτερη του συναισθηματική του κατάσταση. Ουσιαστικά τα επαναλαμβανόμενα όνειρα αντικατοπτρίζουν τους φόβους, τις στρατηγικές αντιμετώπισης των προβλημάτων καθώς και τον τρόπο ζωής που αναλαμβάνει το άτομο».\nΤα όνειρα συχνά μπορεί να μετατραπούν σε εφιάλτες. Οι εφιάλτες δημιουργούν στο άτομο συναισθήματα φόβου, άγχους και λύπης. Η πηγή των δυσάρεστων αυτών ονείρων μπορεί να είναι διάφορα ψυχοπιεστικά ή τραυματικά γεγονότα που εμπεριέχει απειλή για την σωματική και ψυχική ακεραιότητα της ζωής του ατόμου όπως: αυτοκινητιστικό ή αεροπορικό δυστύχημα, βιασμός, κλοπή, απαγωγή, τρομοκρατικές,δολοφονικές ενέργειες κ.α.\nΈρευνες αναφέρουν ότι άτομα που έχουν ιδιαίτερη αναπτυγμένη φαντασία και ευαισθησία απέναντι σε κοινωνικούς και περιβαλλοντικούς παράγοντες καθώς και άτομα που λαμβάνουν φαρμακευτική αγωγή ή κάνουν χρήση ουσιών έχουν περισσότερες πιθανότητες να εμφανίσουν εφιάλτες.\nΣυμπερασματικά, καταλήγει η κ. Ντέκοβα, «τα όνειρα μπορεί να λειτουργήσουν ως ένα είδος ψυχοθεραπείας, αφού το άτομο προσπαθεί να εκφράσει επιθυμίες του σε ένα ασφαλές περιβάλλον. Η ανάκληση των ονείρων είναι απαραίτητη διαδικασία προκείμενου το άτομο να έρθει σε επαφή με το συναισθηματικό του κόσμο,να επιλύσει τις εσωτερικές του συγκρούσεις και να κατανοήσει τις απαρνημένες ποιότητες και πλευρές του εαυτού του.\nΗ ανάκληση των ονείρων συχνά για κάποιους μπορεί να αποτελέσει μια επίπονη και δύσκολη διαδικασία. Αν άτομο επιθυμεί πραγματικά να αποκωδικοποιήσει τα μηνύματα του υποσυνείδητου θα μπορούσε να κρατήσει ένα ημερολόγιο ονείρων στο οποίο θα καταγράφει το όνειρο ή έστω ένα τμήμα του ονείρου. Η συνεχόμενη λήθη των ονείρων θα χρειαστεί να προβληματίσει το άτομο και να συλλογιστεί τη βαθύτερη αιτία αυτής της λησμονής».\nΌνειρα, Ψυχολογία, Ύπνος,


ΕΛΛΗΝΙΚΕΣ ΣΥΝΤΑΓΕΣ TAXIDIOTHS: Κελέμια (Κρεμμύδια γεμιστά με Κιμά)\n12 πολύ μεγάλα κίτρινα κρεμμύδια\n225 γρ. κιμά αρνίσιο ή κατσικίσιο\n225 γρ. κιμά μοσχαρίσιο, άπαχο\n½ φλιτζ. τριμμένη κεφαλογραβιέρα ή άλλο σκληρό, κίτρινο τυρί\n1 φλιτζ. φρέσκο μαϊντανό πλατύφυλλο, ψιλοκομμένο\n¼ φλιτζ. ρύζι νυχάκι ή άλλο κοντόκκοκο\n1/3 φλιτζ. / 80 ml έξτρα-παρθένο ελαιόλαδο\n1 φλιτζ. / 240 ml ξηρό λευκό κρασί\nΠΩΣ ΤΑ ΚΑΝΟΥΜΕ\n1. Καθαρίζουμε τα κρεμμύδια και κόβουμε οριζοντίως την κορυφή και την βάση τους, ώστε να είναι επίπεδα και πάνω και κάτω. Κρατάμε στην άκρη τα κομμάτια που κόψαμε. Ρίχνουμε αλατισμένο νερό σε μια μεγάλη κατσαρόλα και το αφήνουμε να πάρει μια βράση. Ζεματάμε τα κρεμμύδια για περίπου 5 λεπτά, ώστε να μαλακώσουν. Τα στραγγίζουμε σε ένα σουρωτήρι και τα ξεπλένουμε με κρύο νερό. Χρησιμοποιώντας ένα κ.γ. σκάβουμε την καρδιά στο εσωτερικό τους, αφήνοντας ένα «τοίχος» στα πλαϊνά, πάχους 6 χλστ. με 1 εκ. Ψιλοκόβουμε την καρδιά που αφαιρέσαμε και τα κομμάτια που κόψαμε από την κορυφή και την βάση τους.\n2. Σε ένα μεγάλο μπολ ανακατεύουμε όλα τα είδη κιμά, το τυρί και τον μαϊντανό. Προσθέτουμε τα ψιλοκομμένα κρεμμύδια και το ρύζι, αλατοπιπερώνουμε και ρίχνουμε το ελαιόλαδο. Τα ζυμώνουμε πολύ καλά, μέχρι να ενσωματωθούν.\n3. Γεμίζουμε το κάθε κρεμμύδι με το μείγμα του κιμά. Αφού τα γεμίσουμε, τα τοποθετούμε σε μία μεγάλη κατσαρόλα, σε μία μόνο στρώση. Ρίχνουμε το κρασί και αρκετό νερό ώστε απλώς να τα καλύψει. Τα καλύπτουμε με μια λαδόκολλα και πάνω από την λαδόκολλα τοποθετούμε ένα πιάτο, ώστε τα κρεμμύδια να παραμείνουν στη θέση τους. Σκεπάζουμε την κατσαρόλα και δίνουμε μια βράση. Έπειτα χαμηλώνουμε τη φωτιά σε μέτρια προς χαμηλή και σιγοβράζουμε για περίπου 40 λεπτά, μέχρι τα κρεμμύδια να μαλακώσουν αρκετά και να βράσει η γέμιση. Τα κατεβάζουμε από τη φωτιά και τα αφήνουμε να κρυώσουν πριν τα σερβίρουμε.\nΑναρτήθηκε από TAXIDIOTHS στις 8:17 π.μ.\nΕτικέτες ΓΕΜΙΣΤΑ, ΚΡΕΜΜΥΔΙΑ


Ο Van der Valk ξεκίνησε ένα γιοτ 32 μέτρων\nΤο ολλανδικό ναυπηγείο Van der Valk έχει ξεκινήσει νέα Jangada 2 από μια συνήθη σειρά των superyachts.\nΤο γιοτ των 32 μέτρων είναι έτοιμο για θαλάσσιες δοκιμές τον Ιούνιο. Πριν από την παρουσίαση στο φεστιβάλ γιοτ των Καννών 2019, η Jangada 2 θα περάσει αυτό το καλοκαίρι που ταξιδεύει με το Cote d'Azur.\nΤο Jangada 2 είναι το πέμπτο μεγαλύτερο superyacht από τη συνήθη σειρά Van Der Valk. Οι αρχιτέκτονες των ναυπηγείων εργάστηκαν στο έργο, οι Nick Top και Guido De Groot σχεδίαζαν το εξωτερικό και το εσωτερικό. Υπάρχει μια πολυτελή καμπίνα για τον ιδιοκτήτη σκάφους και 4 καμπίνες για να φιλοξενήσει 11 άτομα. Το σκάφος διαθέτει ορισμένα χαρακτηριστικά και λειτουργίες ειδικά επιλεγμένα από τον ιδιοκτήτη του όπως ένα κατάστρωμα με flybridge και έναν ανοικτό σταθμό ελέγχου, ένα μπαρ και μια υπαίθρια τραπεζαρία. Επίσης επεκτάθηκε η μαγειρεία και η καμπίνα του γιοτ για το πλήρωμα.\nΣχεδιαστής Nick Top δήλωσε:\n"Είναι μεγάλη χαρά να συνεργαστούμε με έναν έμπειρο ιδιοκτήτη και να δημιουργήσουμε ένα λειτουργικό GA που να ικανοποιεί τις απαιτήσεις του ιδιοκτήτη".\nΤο Jangada 2 είναι εξοπλισμένο με γερανό για την τοποθέτηση προσφορών, τζετ σκι και άλλα παιχνίδια νερού στο γκαράζ. Το σκάφος διαθέτει δύο κινητήρες MTU 12V2000 M96L. Λόγω αυτών, το σκάφος μπορεί να φτάσει ταχύτητα πλεύσης έως 18 κόμβους και μέγιστο έως 24 κόμβους.


Εφαρμογή MAN Driver | MAN DigitalServices\nΟι καθημερινές εργασίες γίνονται ευκολότερες\nΗ εφαρμογή MAN υποστηρίζει τους οδηγούς φορτηγών στις καθημερινές τους εργασίες και παρέχει αξιοπιστία ακόμη και σε περίπτωση βλάβης.\nΤαχύτερη ετοιμότητα για αναχώρηση\nΧάρη στον ψηφιακό έλεγχο αναχώρησης με προκαθορισμένη λίστα ελέγχου, ο οδηγός επωφελείται από έναν ταχύτερο έλεγχο του οχήματος πριν την εκκίνηση της πορείας και από μικρότερους χρόνους ακινησίας.\nΜέγιστη διαθεσιμότητα οχημάτων\nΗ εφαρμογή MAN Driver φροντίζει για τη δικτύωση του οδηγού, του διαχειριστή στόλου και του συνεργείου. Ως αποτέλεσμα, οι οδηγοί και οι διαχειριστές στόλου επωφελούνται από τη μέγιστη διαθεσιμότητα οχημάτων. Σε περίπτωση ζημιάς, ο οδηγός μπορεί να μεταβιβάσει εύκολα τα προβλήματα που εντοπίστηκαν στον διαχειριστή του στόλου μέσω της πλατφόρμας RIO. Στη συνέχεια, αυτά προωθούνται απευθείας στο σημείο υποστήριξης σέρβις MAN.\nΈνας τέλειος συνεπιβάτης: η εφαρμογή MAN για οδηγούς φορτηγών\nΑπλός χειρισμός μέσω της εφαρμογής!\nΧάρη στις έξυπνες λειτουργίες, η εφαρμογή MAN Driver αποφορτίζει τον οδηγό φορτηγού σε πολύπλοκες καθημερινές εργασίες. Με τον ψηφιακό έλεγχο αναχώρησης, την αναζήτηση αντιπροσωπείας MAN και την παροχή ενός ψηφιακού εγχειριδίου, ο οδηγός μπορεί να επωφεληθεί από μικρότερους χρόνους ακινησίας και πιο αποδοτική εργασιακή καθημερινότητα. Επιπλέον, η εφαρμογή MAN Driver παρέχει με αξιόπιστο τρόπο ιδιαίτερα χρήσιμες λειτουργίες ακόμη και σε περίπτωση βλάβης.\nΧάρη στην έξυπνη δικτύωση μεταξύ του smartphone του οδηγού και της πλατφόρμας RIO, οι σχετικές πληροφορίες οχήματος μεταδίδονται γρήγορα και εύκολα στον διαχειριστή στόλου. Ο διαχειριστής στόλου μπορεί να δει τα δεδομένα σε πραγματικό χρόνο και να μεταβιβάσει περιπτώσεις ζημιάς απευθείας στο σημείο υποστήριξης σέρβις MAN. Αυτό συμβάλλει στη μέγιστη διαθεσιμότητα οχημάτων και στην αύξηση της αποδοτικότητας της επιχείρησής του.\nΟι λειτουργίες της εφαρμογής συνοπτικά\nΚαθοδηγούμενος ψηφιακός έλεγχος αναχώρησης, συμπεριλαμβανομένης της αναφοράς ζημιών σε περίπτωση βλάβης\nΠριν από την αναχώρηση, ο οδηγός έχει τη δυνατότητα να τεκμηριώσει προβλήματα στο όχημα χρησιμοποιώντας μια ψηφιακή λίστα ελέγχου και να τα προωθήσει εύκολα στον διαχειριστή στόλου μέσω της πλατφόρμας RIO. Στη συνέχεια, ο διαχειριστής στόλου μπορεί να προωθήσει τη δηλωμένη ζημιά στο αρμόδιο σημείο υποστήριξης σέρβις MAN.\nΓνώση των χρόνων οδήγησης και ανάπαυσης\nΟ οδηγός μπορεί να προγραμματίσει καλύτερα τους χρόνους ανάπαυσης και τα διαλείμματά του, και προστατεύεται καλύτερα από παραβιάσεις του μέγιστου χρόνου οδήγησης. Προϋπόθεση για αυτήν τη λειτουργία είναι η κράτηση έναντι χρέωσης της υπηρεσίας Timed μέσω της πλατφόρμας RIO.\nΕξατομικευμένη ανάλυση τρόπου οδήγησης\nΜε την εφαρμογή MAN Driver, ο οδηγός επωφελείται από δεδομένα απόδοσης με τη βοήθεια των οποίων μπορεί να βελτιστοποιήσει τον τρόπο οδήγησής του σε σχέση με την αποδοτικότητά του. Προϋπόθεση για αυτήν τη λειτουργία είναι η κράτηση έναντι χρέωσης της υπηρεσίας Perform μέσω της πλατφόρμας RIO.\nΨηφιακό εγχειρίδιο και σύντομες οδηγίες για τις λειτουργίες του οχήματος\nΗ εφαρμογή παρέχει επεξηγήσεις λειτουργίας και συστάσεις χειρισμού για επιλεγμένους διακόπτες και ενδεικτικές λυχνίες, συμπεριλαμβανομένης μιας λειτουργίας σάρωσης. Μπορείτε να ανακτήσετε ένα εκτενές εγχειρίδιο για την τελευταία γενιά φορτηγών μέσω της εφαρμογής.\nΛειτουργία τηλεχειρισμού για σύστημα πολυμέσων\nΟ οδηγός μπορεί να χρησιμοποιήσει την εφαρμογή για τον εύκολο έλεγχο του συστήματος πολυμέσων MAN από οπουδήποτε στην καμπίνα.\nΑναζήτηση αντιπροσωπείας MAN\nΗ εφαρμογή σας δείχνει την πιο γρήγορη διαδρομή προς το πλησιέστερο σημείο υποστήριξης σέρβις MAN, όπου κι αν βρίσκεστε.\nΚλήση οδικής βοήθειας MAN Mobile24\nΜε ένα μόνο κλικ, ο οδηγός μπορεί να ζητήσει βοήθεια για ατυχήματα και βλάβες MAN μέσω της εφαρμογής και να λάβει γρήγορη υποστήριξη σε περίπτωση οδικής ζημιάς, χάρη στον αυτοματοποιημένο προσδιορισμό τοποθεσίας.\nTrucker‘s World News\nΤο Trucker’s World News από τη λέσχη οδηγών Trucker’s World by MAN παρέχει την κατάλληλη ψυχαγωγία κατά τη διάρκεια διαλειμμάτων με πληροφορίες, καθώς και τρέχοντα θέματα και αναφορές από τον κλάδο.\nΚατεβάστε τώρα την εφαρμογή MAN Driver\nΗ δωρεάν εφαρμογή, ειδικά για οδηγούς φορτηγών MAN, διατίθεται στο Google Play Store ή στο Apple App Store.\nΛήψη εφαρμογής για συσκευές iOS\nΛήψη εφαρμογής για συσκευές Android\nΗ εφαρμογή είναι δωρεάν;\nΗ λήψη της εφαρμογής είναι δωρεάν για τον οδηγό. Για την κλήση του Mobile24 και τη χρήση του φορητού Internet ισχύουν οι κανονικές χρεώσεις του παρόχου κινητής τηλεφωνίας σας.\nΓια τη χρήση συγκεκριμένων λειτουργιών, ο διαχειριστής στόλου πρέπει να εγγραφεί στην πλατφόρμα RIO και να πραγματοποιήσει κράτηση των αντίστοιχων υπηρεσιών. Το κόστος για αυτές τις υπηρεσίες μπορεί να προβληθεί στο Marketplace στην πλατφόρμα RIO. Αυτό το κόστος βαρύνει τον διαχειριστή του στόλου.\nΓιατί πρέπει να εγγραφώ ως οδηγός;\nΓια να μπορέσετε να χρησιμοποιήσετε ορισμένες λειτουργίες της εφαρμογής MAN Driver ως οδηγός, ο διαχειριστής στόλου σας πρέπει να εγγραφεί στην πλατφόρμα RIO και να πραγματοποιήσει κράτηση των σχετικών υπηρεσιών. Μετά την ολοκλήρωση της κράτησης, μπορείτε να προσκληθείτε ως οδηγός και να χρησιμοποιήσετε το πλήρες εύρος των λειτουργιών της εφαρμογής MAN Driver.\nΑυτές οι προϋποθέσεις ισχύουν για τη χρήση των ακόλουθων λειτουργιών:\nΑποστολή ελέγχου αναχώρησης και αναφοράς ζημιών στον διαχειριστή στόλου\nΠροβολή χρόνων οδήγησης και ανάπαυσης\nΠροβολή των εξατομικευμένων τιμών απόδοσης\nΠώς μπορώ να εγγραφώ ως οδηγός;\nΓια να το κάνετε αυτό, ο διαχειριστής στόλου σας πρέπει να σας προσκαλέσει στην πλατφόρμα RIO μέσω email ή SMS. Αφού λάβετε την πρόσκληση μέσω email ή SMS, μπορείτε να κάνετε κλικ στον σύνδεσμο ενεργοποίησης και να ορίσετε έναν νέο κωδικό πρόσβασης. Λάβετε υπόψη ότι ο σύνδεσμος ενεργοποίησης ισχύει μόνο για 48 ώρες.\nΠώς μπορώ να προσκαλέσω τον οδηγό μου ως διαχειριστής στόλου;\nΕγγραφείτε στην πλατφόρμα RIO και προσθέστε τα οχήματά σας\nΣτο βασικό μενού κάντε κλικ στη "Διαχείριση οδηγών"\nΚάντε κλικ στο όνομα του οδηγού\nΚάντε κλικ στον χρήστη και επιλέξτε "Νέος χρήστης"\nΕισαγάγετε τη διεύθυνση email ή τον αριθμό τηλεφώνου του οδηγού και κάντε κλικ στη "Δημιουργία χρήστη". Λάβετε υπόψη ότι ο αριθμός τηλεφώνου πρέπει να περιέχει τον διεθνή κωδικό (π.χ. +49 για τη Γερμανία)\nΠώς μπορώ να δω τις τιμές απόδοσής μου ως οδηγός;\nΠροϋπόθεση για την εμφάνιση των τιμών απόδοσης στην εφαρμογή MAN Driver:\nΚράτηση της υπηρεσίας Perform από τον διαχειριστή στόλου στο Marketplace της πλατφόρμας RIO.\nΕγγραφή στην εφαρμογή MAN Driver (δείτε επίσης: Πώς μπορώ να εγγραφώ ως οδηγός;)\nΠώς μπορώ να δω τους χρόνους οδήγησης και ανάπαυσής μου ως οδηγός;\nΠροϋπόθεση για την εμφάνιση των χρόνων οδήγησης και ανάπαυσης στην εφαρμογή MAN Driver:\nΚράτηση της υπηρεσίας Timed από τον διαχειριστή στόλου στο Marketplace της πλατφόρμας RIO.\nΠώς μπορώ να εκχωρήσω μια νέα κάρτα οδηγού σε έναν υφιστάμενο χρήστη RIO ως διαχειριστής στόλου;\nΣτο βασικό μενού της πλατφόρμας RIO, κάντε κλικ στη "Διαχείριση" και, στη συνέχεια, στη "Διαχείριση οδηγών"\nΚάντε κλικ στην αντίστοιχη κάρτα οδηγού\nΚάντε κλικ στην επιλογή "Χρήστης"\nΕισαγάγετε το όνομα του οδηγού και κάντε κλικ στην επιλογή "Αποθήκευση αλλαγών"\nΓιατί δεν μπορώ να δω τιμές απόδοσης και χρόνους οδήγησης στην εφαρμογή ως διαχειριστής στόλου;\nΠροϋπόθεση για την εμφάνιση των δεδομένων στην εφαρμογή MAN Driver είναι η εκχώρηση σε μια κάρτα οδηγού. Για αυτόν τον λόγο, οι πληροφορίες στην εφαρμογή Driver είναι ορατές μόνο για εκχωρημένους οδηγούς. Ως διαχειριστής στόλου, μπορείτε να δείτε όλες τις πληροφορίες στην πλατφόρμα RIO.\nΑυτή η εφαρμογή κινητής συσκευής προτείνεται για οδηγούς φορτηγών MAN και όχι για οδηγούς MAN TGE, λεωφορείων και NEOPLAN.\nΟδική βοήθεια με το MAN Mobile24\nΑπό οδηγούς, για οδηγούς: Trucker’s World by MAN\nΣυνεργάτης σέρβις MAN κοντά σας\nΜε το ServiceCare, εσείς και ο συνεργάτης σέρβις MAN που σας εξυπηρετεί διαθέτετε πάντα μια επισκόπηση της κατάστασης συντήρησης του στόλου οχημάτων σας και μπορείτε να συντονίσετε εκ των προτέρων τα εκκρεμή ραντεβού συντήρησης.\nΗ αυτόματη παρακολούθηση των χρόνων οδήγησης και των χρόνων ανάπαυσης σε πραγματικό χρόνο εξασφαλίζει τη μέγιστη αξιοπιστία στον σχεδιασμό εφοδιαστικής αλυσίδας.\nΜε την υπηρεσία Perform, λαμβάνετε αντιπροσωπευτικές αναλύσεις οχημάτων και δημιουργείτε συγκρίσιμες αξιολογήσεις οδηγών για τον στόλο σας.


Νέο δωρεάν Samsung SCH-i415 Galaxy Stratosphere II Λήψεις, εφαρμογές, παιχνίδια, λογισμικό, μουσική, APK, πλοήγηση\nΝέο δωρεάν εφαρμογές για Samsung SCH-i415 Galaxy Stratosphere II\n14 Jun 18 σε Παιχνίδια, Στοά\nΑπλά άλμα - πάρτε μια μικρή μπάλα κατά μήκος της διαδρομής από κυβικά μπλοκ ακριβώς μπροστά στα μάτια σας. Προσπαθήστε να μην ρίξετε τη σφαίρα σας στο απύθμενο χάσμα. Ξεκινήστε ένα ευχάριστο ταξίδι σε διάφορους κόσμους μαζί με μια μπάλα σε αυτό το εύθυμο παιχνίδι Android. Η μπάλα στρέφεται αυτόματα προς τα εμπρός. Ο στόχος σας είναι να πάρετε την μπάλα μέσα από τα εμπόδια και τις παγίδες. Παρακολουθήστε προσεκτικά το δρόμο και χτυπήστε την οθόνη της συσκευής σας εγκαίρως, έτσι ώστε η μπάλα να μπορεί να πηδήσει στις πλατφόρμες, να αποφύγει αιχμηρές ακίδες και να συγκεντρώσει διάφορα μπόνους στο δρόμο.Χαρακτηριστικά: Γραφικά ευχάριστα για τα μάτια 9 συναρπαστικά μίνι παιχνίδια Ένα σύστημα ελέγχου αφής Υψηλή...\nDead rivals: Zombie MMO - εξερευνήστε άγρια έρημη γη που κατοικείται από ζόμπι και καταστροφείς. Καταστρέψτε τα ζόμπι, μαζέψτε τα λοφία και αναβαθμίστε τα αντικείμενα του εξοπλισμού. Πηγαίνετε στον κόσμο μετά από την αποκάλυψη αυτού του παιχνιδιού Android. Δημιουργήστε ένα μοναδικό χαρακτήρα, επιλέξτε την εμφάνισή του, τα ρούχα και το σύνολο δεξιοτήτων. Ξεκινήστε ένα επικίνδυνο ταξίδι και προσπαθήστε να ξεκαθαρίσετε τους λόγους της μολύνσεως του ιού ζόμπι. Συνεργαστείτε με φίλους σε συμμορίες και συντεχνίες για να νικήσετε τους κοινούς εχθρούς. Κατασκευάστε και αναβαθμίστε το καταφύγιο σας. Συγκεντρώστε τη δική σας ομάδα ζόμπι και επιτεθείτε σε καταφύγια άλλων παικτών.Χαρακτηριστικά: Μεγάλος ανοιχτός κόσμος Ορδές των ζόμπι Ευρεία γκάμα ενδυμάτων Διαφορετικές κατηγορίες χαρακτήρων Καταπολέμηση άλλων...\nΑς σκουλήκι - πάρτε ένα ατρόμητο σκουλήκι μέσα από πολλές επικίνδυνες περιπέτειες και σκληρά επίπεδα γεμάτα με θανατηφόρες παγίδες και εμπόδια. Σε αυτό το παιχνίδι Android μπορείτε να βυθίσετε στη ζωή ενός σκουληκιού. Θα δείτε ότι η ζωή του σκουλήκι είναι γεμάτη μυστήρια και συναρπαστικές περιπέτειες! Προσπαθήστε να πάρετε το σκουλήκι σε διάφορες τοποθεσίες όπου αιχμηρές αιχμές, πτώση αντικειμένων, ταλαντεύοντας εκκρεμές και φυσικά κακό mole moles περιμένουν για το σκουλήκι. Πρέπει να είστε προσεκτικοί και προσεκτικοί για να αποφύγετε όλες τις παγίδες και να μάθετε το κύριο μυστικό.Χαρακτηριστικά: 30 συναρπαστικά επίπεδα Δυστυχώς σκόνες Θανάσιμες παγίδες Γραφικά ρετρό...\n13 Jun 18 σε Παιχνίδια, Προσομοιώσεις\nΠαιχνίδια σκύλου Pet: Pet το σκυλί σας τώρα σε προσομοιωτή σκυλιών! - Πάρτε ένα χαριτωμένο σκυλί μέσα από πολλές προκλήσεις. Φροντίστε το κατοικίδιο ζώο σας! Σε αυτό το παιχνίδι Android θα πάρετε έναν αστείο φίλο τεσσάρων ποδιών. Μπορείτε να επιλέξετε ένα κουτάβι της αγαπημένης σας φυλής για να τον μεγαλώσετε, να τον φροντίσετε και να παίζετε παιχνίδια μαζί του. Εσείς και το σκυλί σας θα επισκεφθείτε έναν υπέροχο κόσμο γεμάτο συναρπαστικά μυστικά και μυστήρια. Περπατήστε με το κατοικίδιό σας κατά μήκος των δρόμων της πόλης και σε άγρια σημεία. Ρίξτε μια μπάλα και παίξτε άλλα μίνι παιχνίδια. Βρείτε νέους φίλους.Χαρακτηριστικά: Διαφορετικές φυλές σκύλων 60 συναρπαστικά επίπεδα Εξαιρετικά γραφικά και ήχος Αλλαγή του καιρού Ανάπτυξη κατοικίδιων...


Κοιλιακή πάθηση (δυσανεξία στο γλουτένιο) και αλλεργία σίτου - MeaColpa\nΠ Ρ Ο Σ Ο Χ Η Επικίνδυνες σαπουνόφουσκες\nΗ παλιά συρταριέρα\nΚοιλιακή πάθηση (δυσανεξία στο γλουτένιο) και αλλεργία σίτου\nΗ κοιλιακή πάθηση είναι πάθηση στην οποία υπάρχει μια χρόνια αντίδραση σε ορισμένες πρωτεϊνικές αλυσίδες, συνήθως καλούμενες ως γλουτένια glutens, που βρίσκονται σε μερικά σιτηρά δημητριακών. Αυτή η αντίδραση προκαλεί την καταστροφή των τοιχωμάτων του λεπτού εντέρου, με αποτέλεσμα την παρεμπόδιση λήψης των θρεπτικών συστατικών από τον οργανισμό.\nΥπάρχει σαφής ένδειξη μιας οικογενειακής τάσης προς την κοιλιακή ασθένεια. 5-10% των συγγενών πρώτου βαθμού (γονείς, παιδιά, και αμφιθαλείς) στους οποίους έχει διαγνωσθεί η ασθένεια μπορεί να αναπτύξουν την κοιλιακή ασθένεια. Η ασθένεια έχει επιπτώσεις και στα δύο φύλα, και μπορεί να αρχίσει σε οποιαδήποτε ηλικία, από την βρεφική ηλικία (μόλις ξεκινήσει η χορήγηση σιτηρών δημητριακών) ή αργότερα (ακόμα κι αν το άτομο έχει καταναλώσει τα σιτηρά νωρίτερα). Η αρχή της πάθησης φαίνεται να απαιτεί δύο συστατικά: γενετική προδιάθεση (δύο συγκεκριμένοι γενετικοί δείκτες, αποκαλούμενοι HLA υποπαράγοντες, είναι παρόντες σε πάνω από 90% όλων των ατόμων που πάσχουν από την ασθένεια στις ΗΠΑ), και κάποιου είδους ώθηση. Η ώθηση μπορεί να είναι περιβαλλοντική (όπως στην υπερέκθεση στο σίτο), περιστασιακή (ίσως αυστηρή συναισθηματική πίεση), φυσική (όπως μια εγκυμοσύνη, μια εγχείρηση), ή παθολογική (μια προερχόμενη από ιό μόλυνση).\nΚάποτε θεωρούνταν παιδική ασθένεια που θα ξεπερνιόταν, πρόσφατα στοιχεία δείχνουν ότι δεν είναι ασυνήθιστο τα συμπτώματα της κοιλιακής πάθησης να εξαφανιστούν κατά το τέλος της παιδικής ηλικίας ή της εφηβείας, δίνοντας την εντύπωση της θεραπείας. Δυστυχώς, η φθορά του οργανισμού πραγματοποιείται ακόμα και κατά τη διάρκεια αυτών των ετών προφανούς υγείας. Αργότερα στη ζωή τους οι ασθενείς μπορεί να ανακαλύψουν ότι έχουν υποστεί ιδιαίτερη ζημία στο λεπτό έντερο, και έχουν στερηθεί για χρόνια σημαντικές θρεπτικές ουσίες.\nΟ κοινός κατάλογος απαγορευμένων σιτηρών είναι: σίτος, σίκαλη, κριθάρι και βρώμες.\nΔυστυχώς, υπάρχουν παραλλαγές των ουσιών αυτών για τις οποίες χρησιμοποιούνται άλλα ονόματα. Το σκληρό σιτάρι και χοντρό σιμιγδάλι είναι ονόματα για ορισμένα είδη σίτου που έχουν παραχθεί για συγκεκριμένες χρήσεις. Ο σίτος σπέλτα και καμουτ είναι παραλλαγές του σίτου (Άλλα ονόματα για τα προϊόντα αυτά είναι: Πολωνικός σίτος, μονόκοκο σιτάρι).\nΠλιγούρι, είναι σίτος που έχει υποστεί ειδική επεξεργασμένο.\nΠοικιλίες Triticale, είναι σιτάρι που παράγεται από τη διασταύρωση σίτου και σίκαλης, είναι σίγουρα στον τοξικό κατάλογο.\nΤο καλαμπόκι (αραβόσιτος) είναι ένα από τα σιτάρια που δεν θεωρείται ότι προκαλεί ζημία στο λεπτό έντερο των δυσανεκτικών ατόμων. Από τα κοινά σιτηρά, το ρύζι αποτελεί το πιο διαδεδομένο καθώς σπάνια προκαλεί προβλήματα σε οποιονδήποτε.\nΕκτός από το καλαμπόκι και το ρύζι, υπάρχει μια ευρεία ποικιλία άλλων σιτηρών που χρησιμοποιούνται στην μαγειρική χωρίς γλουτένιο.\nΤα εξής μπορούν να χρησιμοποιηθούν και να αλεστούν στο αλεύρι: αμάραντος *, φαγόπυρο *, ρεβίθια, φακές, κεχρί *, μπιζέλια, quinoa *, ragi, σόργο, σόγια, ταπιόκα, teff *, και άγριο ρύζι. Πολλά από αυτά τα αλεύρια είναι διαθέσιμα στα καταστήματα υγιεινής διατροφής. Μερικά (όπως το αλεύρι ρυζιού) μπορούν να είναι διαθέσιμα στα καταστήματα μαναβικής.\nΓια τη βελτίωση της σύσταση των ψημένων αγαθών που δεν περιέχουν γλουτένιο, οι περισσότεροι μάγειρες χρησιμοποιούν ένα ή περισσότερα από τα εξής: κόμμι ξανθάνης, κόμμι γκουάρ (αν και αυτό έχει μερικές φορές καθαρτική επίδραση) ή μεθυλοκυτταρίνη . Αυτά μπορούν να αγοραστούν σε καταστήματα υγιεινής διατροφής είτε σε εξειδικευμένα καταστήματα ειδών μαγειρικής.\nΤα δημοφιλή στο μαγείρεμα έλαια περιλαμβάνουν: καλαμπόκι, φιστίκια, ελιές, συναπόσπορος (canola), σόγια, και ηλίανθος.\nΔεν υπάρχει κανένα φάρμακο το οποίο μπορεί να χρησιμοποιήσουν οι ασθενείς και να θεραπεύσει αποτελεσματικά την ασθένεια. Στην πραγματικότητα, δεν υπάρχει καμία θεραπεία, αν και υπάρχει δυνατότητα για τους ασθενείς να ζήσουν κανονικά όντας υγιείς εφόσον ακολουθούν διατροφή που δεν περιέχει γλουτένιο. Αυτό σημαίνει ότι πρέπει να αποφεύγουν όλα τα προϊόντα που παράγονται από το σίτο, τη σίκαλη, το κριθάρι, τις βρώμες, και μερικά άλλα λιγότερα γνωστά σιτηρά.\nΠρόσθετες βιταμίνες μπορούν να ληφθούν, εάν είναι απαραίτητο, αλλά ο μόνος τρόπος για έναν ασθενή να αποφύγει την φθορά του λεπτού του εντέρου είναι η διατήρηση μιας διατροφής που δεν περιέχει γλουτένιο.\nΔεν υπάρχει κανένας χαρακτηριστικός τύπος ασθενούς. Τα άτομα κυμαίνονται μεταξύ αυτών που δεν παρουσιάζουν κανένα σύμπτωμα (ασυμπτωματικού ή των «λανθανουσών» μορφών της ασθένειας) ως τις ακραίες περιπτώσεις όπου ασθενείς εμφανίζονται στους παθολόγους τους με αέριο, πρηξίματα, διάρροια, και απώλεια βάρους λόγω ελλιπούς λήψης θρεπτικών συστατικών . Μεταξύ αυτών των δύο άκρων μια ευρεία ποικιλία των συμπτωμάτων που περιλαμβάνουν:\nΣτεατόρροια (ροή λίπους στα κόπρανα)\nΠρόβλημα που συνδέεται με την ανεπάρκεια βιταμινών\nΑνεπάρκεια σιδήρου (αναιμία)\nΜη κανονική αίσθηση του δερμάτων (paresthesia). Συμπεριλαμβανομένου του καψίματος, ή του τσουξίματος\nΑπομακρυσμένη νευροπάθεια * (τσούζοντας στα δάχτυλα των χεριών και των ποδιών)\nΣτα παιδιά, τα συμπτώματα μπορούν να περιλάβουν\n• Δυσκολία στην ανάπτυξη\n• Ανικανότητα στη συγκέντρωση\n• Πολύ αδυνατισμένοι γλουτοί\n• Κοιλιά με ή χωρίς επίπονο φούσκωμα\n• Χλωμά, δυσώδη, ογκώδη κόπρανα\n• Συχνή, διάρροια\nΕπιπλέον, ερπειτοειδής δερματίτιδα, μια ασθένεια στην οποία οι έντονες αναφυλαξίες που εμφανίζονται (συχνά στο κεφάλι, αγκώνες, γόνατα και γλουτούς) συσχετίζονται με την κοιλιακή πάθηση. Οι αντιδράσεις στην κατάποση της γλουτένης μπορούν να είναι άμεσες, ή καθυστερημένος για εβδομάδες ή ακόμα και μήνες. Το ιδιαίτερο χαρακτηριστικό της κοιλιακής πάθησης είναι ότι ποτέ το σύνολο των συμπτωμάτων μεταξύ δύο ατόμων δεν είναι το ίδιο. Ένα άτομο μπορεί να έχει αρκετά από τα συμπτώματα που απαριθμήθηκαν ανωτέρω, μερικά από αυτά, το ένα, ή κανένα. Υπάρχουν ακόμη και περιπτώσεις στις οποίες η παχυσαρκία αποδείχθηκε ένα σύμπτωμα της κοιλιακής ασθένειας.\nΟ σίτος περιέχει πολλές διαφορετικές πρωτεΐνες. Όπως με όλες τις πρωτεΐνες, μερικοί άνθρωποι παρουσιάσουν αλλεργικές αντιδράσεις. Η αλλεργία σίτου, εντούτοις, είναι πολύ σπάνια.\nΑναφορές και συνδέσεις:\nwww . celiac . com\nΟ/Η Κέικ πολέντας με πορτοκάλι για όσους έχουν δυσανεξία στο γλουτένιο ( κοιλιακή πάθηση ) - MeaColpa λέει:\n16/10/2013 στις 23:31\n[…] ακόμη και για όσους έχουν δυσανεξία στο γλουτένιο ( κοιλιακή πάθηση ) και είναι αλλεργικοί στο σιτάρι Υλικά: – 2 μεγάλα […]\nΟ/Η Κέικ πολέντας με πορτοκάλι για όσους έχουν δυσανεξία στο γλουτένιο ( κοιλιακή πάθηση ) | MeaColpa λέει:\n27/08/2013 στις 14:27


Taxes εν τάξει Φορολογικές Δηλώσεις 2018 : Απαιτούμενα δικαιολογητικά πελατών - Taxes εν τάξει\nΓια να υπάρξει ταχύτερη επεξεργασία – υποβολή των δηλώσεων.\nΒεβαίωση εισοδημάτων (μισθοί, συντάξεις, επιδόματα, βεβαιώσεις μερισμάτων ΑΕ, αμοιβές ΔΣ, κλπ) στην περίπτωση που δεν εμφανίζεται αυτόματα στο taxisnet.\nΔικαιολογητικά για αγορές όπως: (αυτοκίνητα, σκάφη, λοιπά οχήματα, αγορές επιχειρήσεων-χρεογράφων-εταιρικών μεριδίων), συμμετοχή σε αύξηση κεφαλαίου, αγορά ακινήτων, ανέγερση οικοδομών, δωρεές-γονικές παροχές.\nΔικαιολογητικά για τυχόν μεταβιβάσεις ακίνητης περιουσίας (αντίγραφο συμβολαίου, φόρος μεταβίβασης), τίτλων (π.χ.: μετοχών ανωνύμων εταιρειών) καθώς και λοιπών περιουσιακών στοιχείων (αυτοκίνητα, σκάφη κ.λπ.)\nΔαπάνες για δίδακτρα ιδιωτικών σχολείων, οικιακούς βοηθούς, οδηγούς αυτοκινήτων και δασκάλους\nΒεβαιώσεις αποπληρωμής τραπεζικών δανείων\nΒεβαιώσεις τόκων καταθέσεων (εσωτερικού και εξωτερικού)\nΚατάσταση Εισοδημάτων από ενοίκια (ακριβή ποσά, στοιχεία ενοικιαστών – ονοματεπώνυμο, ΑΦΜ, αριθμοί παροχής ρεύματος) (έντυπο Ε2)\nΔικαιολογητικά από δαπάνες: δωρεές χρηματικών ποσών, ποσά ενοικίων για κύρια κατοικία-για κατοικία παιδιών που σπουδάζουν.\nΤα ποσά των δαπανών ξεχωριστά για τον/την σύζυγο που έχουν υποχρεωτικά εξοφληθεί με ηλεκτρονικά μέσα πληρωμής (χρεωστικές-πιστωτικές κάρτες, e-banking, πάγιες εντολές, κ.λπ.). Τα ποσά αυτά αφορούν ενδεικτικά τις δαπάνες για διατροφή, ένδυση, υπόδηση, υγεία, επικοινωνίες, αναψυχή, κ.λπ. Τα παραπάνω ποσά δαπανών αφορούν την κατηγορία των φορολογούμενων που έχουν εισοδήματα από μισθούς και συντάξεις.\n*Παραπάνω αναφέρονται τα συνηθέστερα δικαιολογητικά. Για οτιδήποτε άλλο υπάρχει, θα πρέπει να εξεταστεί ανά περίπτωση.


Με μπουφάν θα «ντυθούν» τα δέντρα της Έδεσσας, για όσους τα έχουν ανάγκη | Pontos News\n14 Δεκέμβριος 2019, 09:52 - Τελευταία Ενημέρωση: 14 Δεκέμβριος 2019, 09:37\n(Φωτ.: Σύλλογος Καλλιτεχνών Heart in the city / Μαρία Σαμσάκη)\nΜε μπουφάν, πανωφόρια και ζακέτες για μικρούς και μεγάλους ετοιμάζονται να «ντυθούν» τα δέντρα της Έδεσσας! Όχι για... διακοσμητικούς λόγους, αλλά στο πλαίσιο της κοινωνικής δράσης «Κανείς μόνος στο κρύο» που διοργανώνει ο Σύλλογος Καλλιτεχνών Heart in the city σε συνεργασία με το Δήμο Έδεσσας.\nΣτόχος της όλης προσπάθειας, που γίνεται για δεύτερη συνεχόμενη χρονιά, είναι να ντυθούν και να ζεσταθούν άνθρωποι που αδυνατούν να αγοράσουν ένα μπουφάν ή μια ζακέτα.\nΑυτό το διάστημα «τρέχει» η διαδικασία συλλογής των ρούχων από τα μέλη του Συλλόγου Καλλιτεχνών. Καθημερινά σακούλες με είδη ένδυσης συγκεντρώνονται στα γραφεία επί της οδού Εγνατίας 50 από Εδεσσαίους που είτε δεν τους έκαναν πια τα πανωφόρια, είτε έχουν αγοράσει καινούργια. Η τοποθέτηση των μπουφάν στα δέντρα είναι προγραμματισμένη να γίνει την Παρασκευή 20 Δεκεμβρίου, λίγες ημέρες πριν από τα Χριστούγεννα, στο πάρκο στο Κιουπρί.\nΣτην περσινή δράση είχαν συγκεντρωθεί περίπου 70 μπουφάν, ζακέτες και πανωφόρια, ανδρικά, γυναικεία και παιδικά, ενώ φέτος η ανταπόκριση του κόσμου είναι ακόμη μεγαλύτερη, όπως αναφέρει στο ΑΠΕ-ΜΠΕ η ταμίας του Συλλόγου Καλλιτεχνών Μαρία Σαμσάκη.\n«Τα μπουφάν και οι ζακέτες θα μείνουν κρεμασμένα στα δέντρα για ένα τριήμερο έως και τη Δευτέρα 23 Δεκεμβρίου, προπαραμονή των Χριστουγέννων. Όποιος ενδιαφέρεται μπορεί να περάσει και να πάρει. Ποτέ δεν ξέρεις ποιος πραγματικά έχει ανάγκη ένα μπουφάν ή ένα πανωφόρι για το χειμώνα», είπε, προσθέτοντας πως για όσα ρούχα δεν βρουν κάτοχο τότε θα αναλάβει δράση ο Δήμος 'Εδεσσας, ο οποίος θα τα μοιράσει σε δικαιούχους των κοινωνικών δομών.\nΗ εμπειρία της περσινής προσπάθειας έδειξε πόσο μεγάλη ανάγκη υπάρχει από ορισμένους ανθρώπους, καθώς τα μπουφάν και οι ζακέτες που τοποθετήθηκαν στα δέντρα εξαφανίστηκαν μέσα σε λίγες ώρες, ενώ άμεση ήταν και η ανταπόκριση των πολιτών που άφηναν στα παγκάκια του πάρκου σκούφους, γάντια και κάλτσες.\nΣε περίπτωση κακοκαιρίας η δράση θα μετατεθεί σε νέα ημερομηνία.\nΑναδημοσίευση από το ΑΠΕ-ΜΠΕ / Α. Καρυπίδου.\nΈδεσσα, Κοινωνικό έργο, Ρουχα


«Ζωντανεύει» η όγδοη πληγή του Φαραώ | Η Εφημερίδα των Συντακτών\nΕΝΤΥΠΗ ΕΚΔΟΣΗ 09.03.2020, 18:44\nΤα σμήνη -που τροφοδοτήθηκαν τουλάχιστον εν μέρει από την κλιματική κρίση- καταστρέφουν τώρα το Κέρας της Αφρικής. Και παρ’ όλο που η περιοχή βρίσκεται αντιμέτωπη με λιμό, οι αεροψεκασμοί γίνονται από ελάχιστα αεροσκάφη, ενώ τα εντομοκτόνα δεν επαρκούν.\nΕπί του παρόντος, η κατάσταση δεν είναι διαχειρίσιμη. Οταν τα αυγά εκκολάπτονται, όπως συμβαίνει τώρα στη βόρεια Κένυα, οι πεινασμένες ακρίδες γειώνονται για δύο εβδομάδες και είναι πιο ευάλωτες στον ψεκασμό απ’ ό,τι όταν πετούν.\nΕνα μεγάλο μέρος του παγκόσμιου Νότου, που περιλαμβάνει σε γενικές γραμμές τις ηπείρους της Ασίας, της Αφρικής και της Λατινικής Αμερικής, διαμορφώθηκε από την αποικιοκρατία. Στόχος των αποικιοκρατικών...


Ταύρος 2022: Ετήσιες Προβλέψεις από τον Γιάννη Ριζόπουλο - Astrology.gr\nΗΛΙΟΣ - 29° 39' 42" ΤΑΥΡΟΣ\nΣΕΛΗΝΗ - 02° 26' 38" ΥΔΡΟΧΟΟΣ\nΕΡΜΗΣ - 01° 20' 52" ΔΙΔΥΜΟΙ R\nΑΦΡΟΔΙΤΗ - 20° 46' 07" ΚΡΙΟΣ\nΑΡΗΣ - 26° 48' 52" ΙΧΘΥΕΣ\nΔΙΑΣ - 01° 49' 26" ΚΡΙΟΣ\nΤαύρος 2022: Ετήσιες Προβλέψεις από τον Γιάννη Ριζόπουλο\nΤαύρε, διάβασε την ετήσια πρόβλεψη σου για το 2022 από τον Γιάννη Ριζόπουλο!\nΤο 2022 προβλέπεται να είναι μια ακόμη… διαβολεμένη χρονιά για σένα, με τις τέσσερεις εκλείψεις να μεγεθύνουν τα όσα κάτω από άλλες συνθήκες θα ήταν… απλώς ενοχλητικά! Από την στιγμή όμως που τόσο ο Ουρανός στο ζώδιό σου, όσο και ο Κρόνος στον Υδροχόο υπερθεματίζουν στον… λυσσαλέο ανταγωνισμό τους για το ποιος θα κάνει κουμάντο στη ζωή σου, βρίσκεσαι στην δυσάρεστη θέση να μην μπορείς να πιαστείς από οτιδήποτε σταθερό, αφού κι αυτό που νομίζεις πως είναι, την πιο κρίσιμη στιγμή σου βγάζει τη γλώσσα και σου λέει… «αντίο»! Όσο για τους δύο υπεύθυνους –αδικία ξεαδικία- και να θες δεν πρόκειται να πάθουν τίποτα, οπότε συγκεντρώσου στα δικά σου, μπας και σώσεις την παρτίδα κι εδώ είναι που θέλει πονηριά το πράγμα. Δεν πρέπει, δηλαδή, να ταχθείς με κάποιον εκ των δύο, αφού όποιον και να επιλέξεις, θα έχεις ντράβαλα από τον άλλον. Κι επειδή ξέρω ότι…αγαπάς Κρόνο κι ότι κι αυτός σε αγαπάει, λόγω της γήινης υπόστασής σου, μάλλον από τον Ουρανό θα το βρεις. Πάνω, δηλαδή, που καταλήγει κάτι, θα ανατρέπεται, ενώ στην άλλη και πιο απίθανη εκδοχή, που εσύ θα θες να κάνεις την αλλαγή μια σειρά υποχρεώσεων θα σου την μπλοκάρουν.\nΤο κόλπο είναι πάντως να βρεις τη χρυσή τομή ανάμεσα στο «συντηρητικό» και το «αναθεωρητικό» κι είναι αλήθεια ότι μόνο μέσα από τα ενδιαφέροντα και τις δραστηριότητές σου θα το πετύχεις, με την καριέρα σου να γίνεται το βασικό πεδίο δοκιμών. Αντίθετα, οι σχέσεις κι η οικογένειά σου πολύ δύσκολα θα μείνουν έξω από τον χορό των αλλοπρόσαλλων καταστάσεων.\nΠάντως, σε πρώτη φάση και μέχρι τον Απρίλιο έχεις να καρπωθείς τα καλά της τελευταίας Σεληνιακής έκλειψης του 2021, που είχε… πλούσια τα ελέη! Γαμπροί, νύφες, δουλειές, λεφτά… όλα στα πόδια σου να σε παρακαλάνε!\nΤην άνοιξη όμως ξεκινούν τα «βασανιστήρια». Η πρώτη έκλειψη του 2022, η Ηλιακή, γίνεται στις 30 Απριλίου και σε παραπέμπει στον μυθικό Σίνη τον Πιτυοκάμπτη, που διαμέλιζε τα θύματά του, δένοντας τα σε δύο λυγισμένα πεύκα, τα οποία στην συνέχεια…αμολούσε! Αυτόν βέβαια τον ξέκανε ο Θησέας, αλλά το πιθανότερο είναι να μην σου βρίσκεται ένας πρόχειρος ημίθεος. Φαντάσου λοιπόν τον εαυτό σου να γίνεσαι διελκυστίνδα μεταξύ Κρόνου και Ουρανού, δύο κομμάτια θα σε κάνουν κι αυτοί, με την μεταφορική έννοια\nΤα ίδια και χειρότερα γίνονται με την Σεληνιακή έκλειψη στις 8 Νοεμβρίου, αφού αυτή τη φορά είναι το συναίσθημά σου, που δένεται στα… πεύκα, που σημαίνει ότι μια μεγάλη ταραχή θα την περάσεις. Επιπλέον, ό,τι κι αν… νομίζεις ότι έχεις, θα το χάσεις, κάτι βέβαια που εκτός των άλλων, θα σου δημιουργήσει κι ένα βαθύ υπαρξιακό ζήτημα.\nΗ άλλη Σεληνιακή πάντως στις 16 Μαΐου τάσσεται αναφανδόν υπέρ του Κρόνου και των βασανιστικών -πλην τίμιων- ευθυνών του κι εσύ θα φορτωθείς με ευχαρίστηση τον σταυρό του μαρτυρίου αποκομίζοντας πίκρες αλλά και εμπειρίες για δέκα ζωές. Όσο για σχέσεις και τα τοιαύτα, ούτε να το συζητάς,\nΣου μένει για παρηγοριά, η Ηλιακή έκλειψη στις 25 Οκτωβρίου, που έχει την Αφροδίτη κορώνα στο κεφάλι της και -δεν μπορεί- όλο και κάτι θα τσιμπήσεις κι εσύ από το πλούσιο τραπέζι που θα στρωθεί στους ουρανούς.\nΚατά τα άλλα, ο Δίας απέχει από παροχές που σε ενδιαφέρουν και οι δύο φάσεις παραμονής του στους Ιχθύς (μέχρι τις 11/5 και από τις 27/10 μέχρι τις 20/12) μπορεί να έχουν μόνο έμμεσες ή επιβοηθητικές επιπτώσεις στην ζωή σου, όπως για παράδειγμα φιλίες που θα σε ξελασπώσουν. Να τον προσέχεις όμως, αφού μπορεί να σου γνωρίσει και αναξιόπιστα άτομα που θα σου τάξουν μεν, αλλά όταν τα χρειαστείς, θα κωλύονται. Ειδικά αυτή η σύνοδος Δία-Ποσειδώνα τον Απρίλιο είναι η επιτομή της φρούδας ελπίδας και το πολύ-πολύ να σε καλμάρει με κανένα τιμητικό προεδριλίκι. Ομοίως και η Νέα Σελήνη του Μαρτίου, που σε θέλει φιλάνθρωπο/η στα αχνάρια της Μητέρας Τερέζας.\nΌσο για τον Δία στον Κριό (από τις 11/5 μέχρι τις 27/10 και μετά τις 20/12) θα σου αποκαλύψει από τι πάσχεις και δεν το ξέρεις ή για το πόσα φίδια έτρεφες στον κόρφο σου. Κι αν σε σώσει από κάτι, σίγουρα θα σε λαχταρήσει πρώτα για να κάνει την παρέμβαση του πιο φανταχτερή και να έχει να λέει. Μπορεί βέβαια να λειτουργήσει ευεργετικά στα εργασιακά σου, ειδικά τον μήνα που έπεται της Νέας Σελήνης στις 26/9. Κατά τα άλλα θα είναι όλο φρου-φρου κι αρώματα, που ως γνωστόν δεν τρώγονται.\nΟ Άρης, πάλι, θα βρίσκεται στο ζώδιό σου από τις 5 Ιουλίου μέχρι τις 20 Αυγούστου, δίνοντάς σου κίνητρο για να πετύχεις πράγματα, μην παίρνεις όμως και πολύ φόρα γιατί θα περάσει κι αυτός από τις Συμπληγάδες Κρόνου κι Ουρανού και σιγά μην κόψεις μόνον την ουρά σου, όπως η Αργώ. Για βαρέα και ανθυγιεινά σε προορίζει και να προσέχεις πολύ τις κινήσεις σου -εννοείται και τον λαιμό σου-αυτήν την περίοδο.\nΣτην συνέχεια, ο Άρης θα περάσει στους Διδύμους, όπου και θα παραμείνει μέχρι τον Ιανουάριο του 2023, επηρεάζοντας τα οικονομικά σου και δεν αποκλείεται να κάνεις την «μπάζα» σου, αλλά το καλό που σου θέλω, να τα ξοδέψεις τα λεφτά σου και να μην τα κάνεις μασούρι γιατί το πιθανότερο είναι να τα δώσεις στους γιατρούς. Ίσως πάλι κληθείς να αμυνθείς απέναντι σε έξωθεν επιβουλές, μάλιστα το «γλέντι» στις πλάτες σου έχει και εξαπατήσεις, ειδικά από την Νέα Σελήνη στις 24/11 και για ένα μήνα μετά.\nΤο ότι βέβαια ο Άρης γίνεται ανάδρομος από τις 30/10 δεν είναι διόλου ασήμαντη λεπτομέρεια, αφού λειτουργεί απαγορευτικά για τις οικονομικές φιλοδοξίες σου κι όσο κι αν προσπαθήσεις να βγάλεις λεφτά, θα πέφτεις πάντα στην περίπτωση και θα αναγκαστείς να φας από τα έτοιμα. Αντίθετα όμως, μπορεί να επωφεληθείς από μια εναλλακτική πηγή που μάλλον σχετίζεται με το παρελθόν σου ή/και αποτελεί μια παρένθεση στον συνήθη τρόπο που βιοπορίζεσαι.\nΑπό τις υπόλοιπες ανάδρομες κινήσεις της χρονιάς, σε ενδιαφέρει κυρίως αυτή του Ερμή στο ζώδιό σου (23/5 με 3/6), αφού προσδιορίζει μια περίοδο αναθεωρήσεων ή/και διορθωτικών κινήσεων, με τις νέες πρωτοβουλίες σου συνάμα να σκοντάφτουν σε αστάθμητους παράγοντες.\nΌσο για την φίλη σου την Αφροδίτη, η ανάδρομη κίνησή της στις αρχές της χρονιάς (μέχρι τις 29/1), πέρα από την αναζωπύρωση ενός «καταδικασμένου» από τη μοίρα έρωτα, μπορεί να σε ταξιδέψει σε μέρη, που έχεις ξαναβρεθεί.\nΑπό εκεί και ύστερα, το πέρασμά της από το ζώδιό σου δεν σου εξασφαλίζει αυτά που θα ήθελες, αφού κι αυτή θα δοκιμαστεί εναλλάξ από Ουρανό και Κρόνο. Σε ανάλογα δύσκολη θέση θα βρεθούν –αυτή και τα προσωπικά-οικογενειακά σου- στην Νέα Σελήνη της 27ης Αυγούστου, με τον Σεπτέμβριο να προβλέπεται… θερμός, λόγω και του τετραγώνου της με τον Άρη που ακολουθεί.\nΤέλος, το πέρασμα της από τον Σκορπιό (23/10 με16/11) θα έχει μεν τα… ωραία του για σένα, αρχής γενομένης με την Ηλιακή έκλειψη, όπως σου έγραψα και πιο πάνω, αλλά ο Κρόνος κι ο Ουρανός δεν… χαμπαριάζουν και στην συνέχεια το πιθανότερο είναι να σου προκύψουν διλημματικές ή αντιφατικές καταστάσεις στα προσωπικά σου.\nΩστόσο ακόμη κι αν μπλοκάρει κάτι η έκλειψη σου δίνει… υποσχετική μέχρι τον Μάιο του 2023 και αργά ή γρήγορα θα το πάρεις το δωράκι σου.


anatoli: ΑΜΦΙΛΕΓΟΜΕΝΕΣ ΕΚΛΟΓΕΣ ΣΤΗΝ ΚΟΙΝΟΤΗΤΑ ΜΠΕΣΙΚΤΑΣ\nΈτσι η απερχόμενη επιτροπή εμφανίζεται τυπικά να εκπληρώνει την υποχρέωση της για διεξαγωγή εκλογών, όμως με τους περιορισμούς που βάζει ουσιαστικά ακυρώνει το δικαίωμα της Ομογένειας να εκλέξει την διοίκηση που κρίνει πιο κατάλληλη.\nΤο ερώτημα πλέον είναι εάν η απόπειρα χειραγώγησης των εκλογών θα μείνει αναπάντητη ή αν θα υπάρξει αντίδραση της Ομογένειας.\nΗ υπό την προεδρία του κ. Ντίνου Μπελαλίδη, επιτροπή του Μπεσίκτας ήταν μία από τις τρεις που δεν έκαναν μέχρι σήμερα εκλογές. Η επιμονή του κ. Μπελαλίδη να μην κάνει εκλογές στο Μπεσίκτας, προκαλούσε εύλογα σχόλια, όταν μάλιστα οι ομογενείς δεν θυμούνται όλα αυτά τα χρόνια που διοικεί η ίδια επιτροπή, να έχει παρουσιάσει έναν οικονομικό απολογισμό της εύπορης κοινότητας.\nΗ κριτική στον κοινοτικό παράγοντα, δεν εξαντλείται στο θέμα των εκλογών. Λίγο καιρό πριν την προκήρυξη των εκλογών, στην ομογενειακή εφημερίδα «Απογευματινή» (26ης Μαΐου 2010) καταχωρήθηκε «ξένη δημοσίευση» συγχαρητηρίων και ευχών με αφορμή την ονομαστική του εορτή.\nΤο δημοσίευμα του ανώνυμου συντάκτου, το οποίο μάλλον θα πρέπει να καταταχθεί στο «λογοτεχνικό είδος» γνωστό στην τουρκική ως «methiye» (στην ελληνική καθομιλουμένη, κοινώς «γλείψιμο») με την ιλαροκωμικότητα του προκάλεσε ποικίλα σχόλια στους κύκλους της ομογένειας.\nΠαρακάτω παραδίδουμε στην λογοτεχνική κρίση των αναγνωστών μας την επαινετική στιχοπλοκή του ανωνύμου συντάκτου. Αλλά ταυτόχρονα αντί άλλου σχολίου δημοσιεύουμε το περιεχόμενο κι ενός ανώνυμου ηλεκτρονικού μηνύματος που κυκλοφορεί μεταξύ των ομογενών, ως απάντηση στην καταχώρηση.\nΕίναι αλήθεια ότι προβληματιστήκαμε πολύ για το αν θα έπρεπε να δημοσιεύσουμε, επί της ουσίας δύο ανώνυμα κείμενα και κυρίως το δεύτερο που δεν έχει δημοσιοποιηθεί μάλιστα σε κάποιο μέσο.\nΚαταλήξαμε στην δημοσίευση κατ’ αντιπαραβολή των δύο κειμένων. Κι αυτό όχι επειδή υιοθετούμε το μήνυμα – απάντηση αλλά επειδή τα δημόσια πρόσωπα που κατέχουν αξιώματα, κρίνονται για τα έργα τους. Όσο σκληρή και αν είναι η κριτική, οι δημόσιοι παράγοντες που ασκούν εξουσία με διαφάνεια και διαχειρίζονται χρηστά τα κοινωνικά αγαθά, δεν έχουν να φοβηθούν τίποτα. Από την άλλη όσοι αποφεύγουν τον έλεγχο της κοινότητας, αναπόφευκτα θα γίνονται στόχος παρόμοιων μηνυμάτων.\nΤο επαινετικό ποίημα που καταχωρήθηκε στην Απογευματινή είναι το εξής:\nΣυγχαρητήρια – Ευχές\nΧΡΟΝΙΑ ΠΟΛΛΑ ΣΤΟΝ ΝΤΙΝΟ ΜΠΕΛΑΛΙΔΗ\nΑν κάνει απόψε αστροφεγγιά,\nθ’ ανέβω εκεί, στον ουρανό ψηλά,\nτην Πόλη κάτω νά κοιτάξω,\nτά έργα σου να τα θαυµάσω.\nΒοηθάς προθύµως όπου χρειαστεί,\nΕκκλησιές, Σχολές, εδώ κι εκεί,\nτο Εγρίκαπου έσιαξες «εν µιά νυκτί»,\nδίχως να δώσεις δεκάρα τσακιστή.\nΤόν Αθλητικό Σύλλογο τον έκανες µοντέλο,\nοι πάντες σου βγάζουν το καπέλο,\nδιοικείς µε τάξη και νοικοκυροσύνη,\nκάνεις καλό στη Ρωµηοσύνη.\nΚάνω στο Θεό µία προσευχή,\nν’ακούσει και τη δική µου ευχή,\nνα σου δίνει υγεία καί δύναµη πολλή,\nη κάθε µέρα σου να είναι µια γιορτή!\nΚάποιος που οι πρόγονοί του ΄κοιµούνται΄ στο Εγρίκαπι\nΠαρακάτω δημοσιεύουμε την «έμμετρη» απάντηση, αφαιρώντας κάποια επίμαχα σημεία, αλλά διατηρώντας τα κεφαλαία και την ορθογραφία:\nΤΑ ΟΣΑ ΜΥΡΙΑ ΕΚΑΝΕΣ (…)\nΟΛΟΙ ΑΝΑΓΝΩΡΙΖΟΥΜΕ, ΓΙΑΤΙ ΚΡΥΦΟ ΔΕΝ ΜΕΝΕΙ\nΜΕ ΔΥΟ ΦΡΑΧΤΕΣ ΣΤΟ ΚΑΠΙ ΠΟΥ Ο ΔΗΜΟΣ ΕΧΕΙ ΚΑΝΕΙ\nΤΑ ΤΑΛΛΑΡΑ ΠΟΥ ΜΑΖΕΨΕΣ ΠΟΥ ΤΑΧΗΣ ΑΠΟΒΓΑΛΕΙ;\nΓΙΑ ΧΡΟΝΙΑ ΟΛΑΚΕΡΑ ΕΣΥ ΚΑΙ ΚΑΠΟΙΟΙ ΛΙΓΟΙ ΑΛΛΟΙ\nΤΩΝ ΠΑΤΕΡΑΔΩΝ ΜΑΣ ΤΗΝ ΓΗ ΤΗΝ ΕΧΕΙΣ ΞΕΜΠΡΟΣΤΙΑΣΗ\nΤΙ ΝΑ ΠΡΩΤΟΘΥΜΗΘΗ ΚΑΝΕΙΣ, ΣΕ ΤΙ ΔΕΝ ΕΧΕΙΣ ΦΤΑΙΞΗ;;;;;\nΑΠ’ ΤΗΣ ΒΛΑΧΕΡΝΑΣ ΤΗΝ ΑΥΛΗ, ΣΤΟΥ ΓΑΛΑΤΑ ΤΗΝ ΧΑΡΗ\nΚΑΙ ΤΟΥ ΜΠΕΣΙΧΤΑΣ ΤΑ ΠΟΛΛΑ, ΣΤΟΥ ΚΟΥΡΤΟΥΛΟΥΣ ΤΗΝ ΠΛΑΝΗ\nΣΤΟΥΣ ΚΑΠΟΙΟΥΣ ΠΟΥ ΣΕ ΓΛΥΦΟΥΝΕ, ΚΑΙ ΔΗΘΕΝ ΣΕ ΦΟΒΟΥΝΤΕ\nΕΝΑ ΤΟΥΣ ΤΑΖΟΥΝ ΟΙ ΡΩΜΙΟΙ, ΤΟΥΣ ΞΕΡΟΥΝ, ΤΟΥΣ ΘΥΜΟΥΝΤΕ\nΚΑΙ (…) ΜΑΖΙ ΣΟΥ ΝΑ ΤΟΥΣ ΠΑΡΗΣ,\nΘΑ (…) Η ΠΟΛΗ ΜΑΣ, ΞΑΝΑ ΝΑ ΑΝΑΣΑΝΗ…\nΣτη συνέχεια του ηλεκτρονικού μηνύματος – απάντηση, υπάρχει ένα σχόλιο, του οποίου επίσης αγνοούμε τον συντάκτη. Εάν δηλαδή είναι ο αρχικός συντάκτης ή κάποιος άλλος που ήθελε να προσθέσει …διευκρινήσεις.\nΓράφει λοιπόν το σχόλιο (διατηρούμε την ορθογραφία, αφαιρώντας τα κατά την κρίση μας, επίμαχα σημεία):\n«Συγνώμη, αν παρατηρήσετε, ο ποιητής κάτι θέλει να πει, μήπως και τον καταλαβαίνω…\nΣτα τόσα χρόνια της Βλαχέρνας, ο φίλος μας ο Ντίνος άφησε κάτι ψιλά χρέη. Ενώ τα νέα παιδιά σε ένα χρόνο τα ξεπλήρωσαν και έβαλαν αποθεματικό 50.000 λιρών περίπου.\nΣτο Γαλατά (από αμέλεια άραγε;) χάθηκαν τα καταστήματα. Χρόνια δεν έγιναν πληρωμές στις υποχρεώσεις του ιδρύματος. Και εδώ κάτι ψιλά χρέη στη νέα διοίκηση.\nΣτο Κουρτουλούς εμείς κι εμείς και οι δικοί μας, (…) να βγάλουμε τον ευεργέτη μας ξανά πρόεδρο, χωρίς απολογισμό και αντίθετες απόψεις.\nΑλλά στο Μπεσίκτας, η κατάσταση είναι κάτι παραπάνω από τραγική για όλους. Ένας που αποφασίζει για όλους και διαχειρίζεται την κοινοτική περιουσία, σαν να είναι του πατέρα του. Έτσι, μαζί με τους γνωστούς αγνώστους, δεν κάνει εκλογές, δεν λογαριάζει κανέναν και προκλητικά το παίζει μάγκας και έξυπνος.\nΆνθρωπος που επιχαίρει, ότι εξύβρισε θεσμούς και πρόσωπα, τα ιερά και όσια του έθνους και της φυλής, είναι ξένο σώμα της Ρωμιοσύνης.\nΆτομο που διατυμπανίζει τις σχέσεις του με το βαθύ κράτος και θα πρέπει όχι μόνο να μην καυχιέται γι’ αυτό αλλά να απολογείται.\n(…) Αλλά μήπως ορισμένοι από εμάς θα έπρεπε να τον βάλουμε στη θέση του. Να τον απομονώσουμε πλέον και να τον βγάλουμε από τον κύκλο των συνομιλητών και των κοινωνικών μας φίλων;\nΟ καθένας ας πράξει το αυτονόητο και επιβεβλημένο».\nΔεν θα κρίνουμε τα παραπάνω, αφού ο κύκλος της ομογένειας είναι μικρός και οι περισσότεροι γνωρίζουν εάν τα καταγγελλόμενα αληθεύουν ή πρόκειται για συκοφαντίες κατά του γνωστού κοινοτικού παράγοντα.\nΌμως για τον αμφιλεγόμενο τρόπο που πάει να κάνει τις εκλογές στην Κοινότητα Μπεσίκτας, δεν πρέπει να ξεχνάμε ότι και σε άλλη κοινότητα τα εκλογικά παρατράγουδα και οι αμφισβητήσεις, ανάγκασαν την επιτροπή που είχε εκλεγεί με ανορθόδοξες μεθοδεύσεις να προχωρήσει στην προκήρυξη νέων εκλογών.


Valles, Leamington Spa - Κριτικές εστιατορίων - TripAdvisor\nValles: Εστιατόρια στην περιοχή\nLeamington Spa: Το καλύτερο γεύμα με Χαλούμι\nΔραστηριότητες κοντά σε: Valles\nΝο 1 από 182 Εστιατόρια - Leamington Spa\n1 Spencer Street Leamington Spa, Leamington Spa CV31 3NE, Αγγλία\nΑγαπάμε πάντα τη Βάλλες. Ποτέ μη απογοητευμένος! Η εξυπηρέτηση είναι φιλική, μεγάλη γνώση του μενού και οικογενειακή επιχείρηση.\nΕκπληκτικό γεύμα - μεγάλη αξία.\nΑπολαύσετε ένα γεύμα με τρεις φίλους σας για την Παρασκευή το βράδυ, και ήμασταν όλοι έκπληκτοι από την ποιότητα, την τιμή και τη συνολική εμπειρία φαγητού στο Valles. Κατά την άφιξη, μας πρόσφεραν δωρεάν ψωμί και ελιές, ενώ εμείς χαλαρώσω στο άνετες καρέκλες, ενώ παραγγείλαμε...μας για ποτά και φαγητό. Σε περίπτωση που αποδειχθεί ότι το τραπέζι μας είχαμε ορεκτικά, κυρίως πιάτο και επιδόρπιο για μια διάρκεια smidge 20 λιρών στερλινών έκαστο. Ακόμη και το κρασί ήταν καλή τιμή, πλήρωσα πολλά περισσότερα για NZ Sauvignon Blanc πριν. Παρήγγειλα το κοτόπουλο σχάρας και τυριού κατσίκας σαλάτα, ένα ειδικό για τα καλαμάρια (spaghetti μελάνης και γαρίδες και το ψωμί με βούτυρο τρομάζουν. Όλοι ήταν πολύ νόστιμο, αξιοπρεπές μερίδες, ειδικά το κυρίως πιάτο. Η ηλικιωμένη κυρία που μας σέρβιραν ήταν φιλική και ζεστή και το σύνολο της βραδιάς ήταν χαλαρωτική και ευχάριστη. Μια πραγματική νικητής από την άποψη ενός ανεξάρτητου εστιατόριο στην πόλη Leamington με πραγματικό χαρακτήρα - και προπαντός θα επιστρέψουμε.Περισσότερα\nΌμορφο φαγητό και εξαιρετική αξία!\nΔειπνήσαμε εδώ με την κοπέλα μου και ένα άλλο ζευγάρι, έχοντας το 3 γήπεδα για 20 λίρες στερλίνες . 50 επιλογή! Κάθε πορεία ήταν όμορφα μαγειρεμένο και πολύ νόστιμο και σε πολύ λογικές τιμές. Το μενού έχει κάτι για τον καθένα και το φαγητό είναι...υψηλής ποιότητας. Μην περιμένετε πάνω τμήματα, αλλά να είστε προετοιμασμένοι για καλό φαγητό. Το φιλόξενο οι επιλογές κατάλληλου για ζευγάρια και ώριμο ενήλικες (χωρίς όμως να περιορίζονται αναγκαστικά) . Θα δειπνήσετε ξανά!Περισσότερα\nΈλαβε ο σύντροφός μου εδώ για τα γενέθλια, το φαγητό ήταν απίστευτα καλή - το καλύτερο που είχαμε στην πόλη Leamington! Πολύ καλή τιμή, υπέροχη ποικιλία κρασιών και υπέροχο εξυπηρετικό προσωπικό. Υπέροχο μικρό εστιατόριο, κρυμμένο από το επιχειρησιακό της παρέλαση. Σίγουρα θα επιστρέψουμε!\nΤο προσωπικό έκανε τα πάντα για να σας βοηθήσει στο σχεδιασμό του εορτασμού και στη διακόσμηση του alcove στο πίσω μέρος του εστιατόριο που ήταν αποκλειστικά για χρήση μας. Το απόγευμα ξεκίνησε καλά με ένα ποτό υποδοχής και φαινόταν, απεριόριστη nibles. Υπήρχε ένα πολύ πλούσιο...μενού και ένα καλό και με λογικές τιμές λίστα κρασιών. Το φαγητό ήταν όμορφα και γεύση τόσο καλό όσο φαινόταν. Το εξυπηρετικό προσωπικό σε συνδυασμό με οτιδήποτε άλλο για μία αξέχαστη βραδιά. Ανυπομονούμε να επιστρέψουμε ως ζευγάρι.Περισσότερα\nΜόλις επέστρεψα από ένα υπέροχο γεύμα. Επισκέπτεστε για πρώτη φορά και δεν θα είναι η τελευταία. Υπέροχη χαλαρωτική ατμόσφαιρα, το φαγητό μαγειρεμένο εξαιρετικά καλά και άψογη εξυπηρέτηση. Δεν μπορώ να πιστεύω ότι έχουμε μόλις προ ολίγου, αυτό το μέρος. Αξίζει να το επισκεφθείτε\nΚλείσαμε πολύ αργά για δείπνο και ήταν ευτυχής που προσέφερε ένα τραπέζι στο χρόνο που προτιμάτε. Μπήκαμε στο εστιατόριο ακριβώς μετά από ένα μεγάλο μέρος και σκέφτηκα ότι το χειρότερο, αλλά παρόλο που περιμέναμε, ενώ πρέπει να επικροτηθεί και προσφέρεται ένα ποτό, η εξυπηρέτηση δεν...ήταν πραγματικά επηρεάζονται. Το προσωπικό είναι φιλικό και εξυπηρετικό. Τα γεύματα σερβίρονταν ελαφρώς στο πλάι τη βεβιασμένη, πιθανώς λόγω του κόμματος, αλλά αυτό ήταν πραγματικά το πρόβλημα. Ο Σολομός o ιριδίζων ήταν νόστιμο και φαγητό μου σκέψεις συνεργατών το σπιτικό πατάτες ήταν πολύ νόστιμο. Αυτό είναι ένα μικρό ξενοδοχείο, προβλέπεται κάποια απότομες σκάλες, έτσι δεν είναι καλό εάν έχετε δυσκολία στην κίνηση.Περισσότερα\nΑυτό το εστιατόριο μπορεί να είναι ένα από τα καλύτερα που έχω δει ποτέ είχα την ευχαρίστηση να γευματίσετε. Η φιλενάδα μου και εγώ αποφασίσαμε να επισκεφθούμε leamington spa και ήρθε σε αυτό το εστιατόριο. Το εστιατόριο είναι κρυμμένο μακριά από το επίπεδο του δρόμου...για την προσθήκη στον ενθουσιασμό εντοπισμού. Θα κατακλύσουν την όμορφη σκάλα σε χαμηλό φωτισμό τραπεζαρία, η διακόσμηση είναι λεπτές και ευχάριστο στο μάτι. Υπάρχει ένα καθιστικό για όσους αναζητούν ακριβώς για να επιδοθούν σε κρασιά και άλλα ποτά που έχουν να προσφέρουν. Το προσωπικό είναι ζεστή, εξυπηρετικό και πάθος για το φαγητό είναι τοποθετημένοι και το επίπεδο των υπηρεσιών που παρέχουν. Το φαγητό είναι πολύ λογικά τιμολογημένο λαμβάνοντας υπόψη το επίπεδο της ποιότητας. Η χαμηλή ένταση ομαλή αναπαραγωγή τζαζ στο εστιατόριο γεμίζει με μια αίσθηση πολυτέλειας και ρυθμίζει την ένταση για ολόκληρο το βράδυ. Είμαι λυπηρό το γεγονός ότι έχω ανακαλύψει αυτή ακριβώς τη στιγμή, γιατί φοβάμαι ότι είστε πολύ καιρό πριν φτάσω να επισκεφθώ ξανά. Έχει τα πάντα.Περισσότερα\nΟ/η philv671, Owner του Valles, έχει απαντήσει σε αυτή την κριτικήΑπάντηση: 12 Ιουλίου 2017\nΈξι από εμάς πήγαμε εκεί πρόσφατα για ένα φίλο του γενέθλια. Η αναμονή της περιοχής στο εστιατόριο ήταν πολύ άνετο και ήμασταν παρευρέθηκαν αμέσως. Το φαγητό ήταν νόστιμο και η εξυπηρέτηση ήταν ασύγκριτες. Ανυπομονώ να επιστρέψω.\nΤο μόνο που έπρεπε να πάω πίσω!\nΤέσσερις από εμάς επισκεφτήκαμε για δείπνο τελευταίο βράδυ. Όπως πάντα, το φαγητό ήταν νόστιμο, ο καθένας είχε διαφορετική κύρια πιάτα αλλά επέλεξα την πέστροφα που απόλαυσα την προηγούμενη φορά. Απολαύσαμε πραγματικά ορεκτικά και επιδόρπια που ήταν όλα τόσο ευχάριστες, όλα φύγαμε ήταν άδειο πλάκες. Έχει...Antonella μερικά υπέροχα και το προσωπικό ήταν τόσο ωραίο να βλέπω ξανά Timmy είναι τόσο υπέροχο. Σας ευχαριστώ όλους για άλλη μια πολύ ευχάριστη περίσταση.Περισσότερα\nΛάβετε γρήγορα απαντήσεις από το προσωπικό του Valles και από προηγούμενους επισκέπτες.\nΔιεύθυνση: 1 Spencer Street Leamington Spa, Leamington Spa CV31 3NE, Αγγλία\nΑριθμός τηλεφώνου: 44926887288


Νερό και φρέσκος αέρας για το σύκο | Γεωπόνος Τ.Ε. texnologosgeoponos.gr\nΝερό και φρέσκος αέρας για το σύκο\nΤου Γιώργου Παναγόπουλου Η κλιματική αλλαγή δεν οδηγεί μόνο σε ανεξέλεγκτες φωτιές και πλημμύρες, αλλά δημιουργεί και τεράστια προβλήματα...\nΗ κλιματική αλλαγή δεν οδηγεί μόνο σε ανεξέλεγκτες φωτιές και πλημμύρες, αλλά δημιουργεί και τεράστια προβλήματα στην αγροτική παραγωγή. Όπως πολλές φορές έχει επισημανθεί, μία σειρά από παραδοσιακές καλλιέργειες στη Μεσσηνία για να συνεχίσουν να υπάρχουν θα πρέπει να βρεθεί τρόπος άρδευσής τους.\nΗ αύξηση της μέσης θερμοκρασίας έχει αλλάξει τα χαρακτηριστικά αγροτικών και δασικών περιοχών και έχει δημιουργήσει εντελώς νέες συνθήκες στο μεσογειακό περιβάλλον. Δεν είναι τυχαίο ότι φέτος καίγονται όλες οι χώρες της Μεσογείου και ούτε πρέπει να περνά απαρατήρητο ότι η παραγωγή ελαιολάδου κάθε χρόνο είναι συνάρτηση της ξηρασίας.\nΟι νέες συνθήκες απαιτούν προσαρμογές σε όλα τα επίπεδα. Το κράτος θα πρέπει να προετοιμάζεται πλέον για την αντιμετώπιση όλο και πιο «ακραίων φαινομένων». Οι μηχανισμοί και οι δομές του παρελθόντος είναι φανερό ότι δεν μπορούν να αντεπεξέλθουν στις νέες συνθήκες.\nΟι αγρότες από την άλλη πλευρά δεν μπορούν να προσδοκούν εισόδημα μέσα από τον παραδοσιακό τρόπο καλλιέργειας. Χρειάζονται νέες καλλιεργητικές πρακτικές και βέβαια αξιοποίηση κάθε υδάτινου στοιχείου. Όλα δείχνουν ότι το νερό και η άρδευση θα είναι απολύτως απαραίτητα για να συνεχίσουν να υπάρχουν παραδοσιακές καλλιέργειες όπως το ξερό σύκο, που μέχρι σήμερα δεν χρειαζόταν πότισμα.\nΗ αναδιάρθρωση της καλλιέργειας σύκου για να προχωρήσει και να έχει νόημα θα πρέπει απαραίτητα να συνοδεύεται από άρδευση των εκτάσεων. Τα τελευταία χρόνια οι ζημιές που καταγράφονται από την ξηρασία στο συγκεκριμένο προϊόν δεν αφήνουν περιθώρια για άλλο χειρισμό. Χωρίς άρδευση δεν πρόκειται να ευδοκιμήσουν τα νέα φυτά και δεν πρόκειται να αποδώσουν ποσοτικά και ποιοτικά. Οι αποζημιώσεις του ΕΛΓΑ δεν μπορούν σε καμία περίπτωση να καλύψουν το χαμένο εισόδημα των αγροτών.\nΗ συκοπαραγωγή για να συνεχίσει να υπάρχει στην περιοχή χρειάζεται νερό αλλά και νέα φιλοσοφία στη διαχείριση του προϊόντος. Οι παλιές συκιές …καίγονται από τον ήλιο, ενώ χρειάζονται ομάδες παραγωγών που θα φέρουν …φρέσκο αέρα στο προϊόν.\nΑΓΡΟΤΙΚΑ ΘΕΜΑΤΑ ΑΡΘΡΟΓΡΑΦΙΑ ΕΙΔΗΣΕΙΣ ΜΕΣΣΗΝΙΑ ΠΑΝΑΓΟΠΟΥΛΟΣ ΣΥΚΑ


Τρεις ευχές - Κώστας Γραμματικόπουλος by Vakxikon.gr - Issuu\nΚΕΝΤΡΙΚΗ ΔΙΑΘΕΣΗ - ΒΙΒΛΙΟΠΩΛΕΙΟ Ασκληπιού 17, 106 80 Αθήνα τηλέφωνο: 210 3637867 e-mail: editions@vakxikon.gr e-shop: ekdoseis.vakxikon.gr Τίτλος Βιβλίου: Τρεις ευχές Συγγραφέας: Κώστας Γραμματικόπουλος Επιμέλεια - Διορθώσεις: Παντελής Ανδριώτης, Έλενα Στόιου Σχεδιασμός Έκδοσης & Εξωφύλλου: Εκδόσεις Βακχικόν © 2019 Εκδόσεις Βακχικόν & Κώστας Γραμματικόπουλος © Φωτογραφίας Εξωφύλλου: Στράτος Προύσαλης ISBN: 978-960-638-088-4 Εκδοτική Σειρά: Βακχικόν Πεζά/Ελληνική Λογοτεχνία Αριθμός Σειράς: 142/59 Πρώτη Έκδοση: Νοέμβριος 2019 Το παρόν έργο πνευματικής ιδιοκτησίας προστατεύεται κατά τις διατάξεις του Eλληνικού Nόμου (Ν. 2121/1993 όπως έχει τροποποιηθεί και ισχύει σήμερα) και τις διεθνείς συμβάσεις περί πνευματικής ιδιοκτησίας. Απαγορεύεται απολύτως η άνευ γραπτής άδειας του εκδότη κατά οποιοδήποτε τρόπο ή μέσο αντιγραφή, φωτοανατύπωση και εν γένει αναπαραγωγή, εκμίσθωση ή δανεισμός, μετάφραση, διασκευή, αναμετάδοση στο κοινό σε οποιαδήποτε μορφή (ηλεκτρονική, μηχανική ή άλλη) και η εν γένει εκμετάλλευση του συνόλου ή μέρους του έργου.\nΕΚΔOΣΕΙΣ ΒΑΚΧΙΚOΝ Μέλος του Vakxikon.gr Media & Publishing Group Βερανζέρου 13, 106 77 Αθήνα τηλέφωνο: 210 3637867 e-mail: info@vakxikon.gr web site: www.vakxikongroup.com\nίχε αρχίσει να βραδιάζει. Ήταν αρχές Σεπτέμβρη αλλά παρ’ όλα αυτά, η ζέστη ήταν αφόρητη και αποπνικτική. Η άπνοια που επικρατούσε σε συνδυασμό με την υγρασία, έκαναν την κατάσταση ακόμα χειρότερη. Το φεγγάρι είχε καρφωθεί στη μέση του ουρανού, μία λεπτή φέτα σαν πεπόνι, πανέμορφο και φωτεινό. Ο ουρανός άρχισε να στολίζεται κι αυτός σ’ ένα μπλε φόντο, ενώ ένα θαμπό αστέρι πήρε δειλά-δειλά τη θέση του δίπλα στο φεγγάρι. Η νύχτα ήταν υγρή και ζεστή. Στην πλατεία του Αϊ-Γιώργη στον Κορυδαλλό, τρεις νέοι περπατούσαν ανέμελοι κουβεντιάζοντας φωναχτά, ευδιάθετοι και γελαστοί, πειράζοντας συνέχεια με τα αστεία τους ο ένας τον άλλο. Τα γέλια και οι φωνές τους ακούγονταν δύο στενά μακρύτερα, τόσο σαματά έκαναν. Κατευθύνθηκαν προς την πάνω μεριά της πλατείας, αφήνοντας πίσω τους δύο γέρικους ευκάλυπτους με τα μυρωδάτα φύλλα τους, και έφθασαν σε μία λιμνούλα μ’ ένα σιντριβάνι που υπήρχε, ενώ ένα ξύλινο γεφυράκι ένωνε τη μία πλευρά της λίμνης με την άλλη. Ανέβηκαν το γεφυράκι και στάθηκαν για λίγο, με τον ιδρώτα να στάζει σαν ποτάμι στο πρόσωπο, το στέρνο και την πλάτη τους. Στην επιφάνεια της λίμνης καθρεφτίστηκαν οι τρεις ευθυτενείς φιγούρες τους. Επικράτησε μία σιωπή λίγων δευτερολέπτων.\n«Τι λέτε, κάνουμε από μία ευχή;» είπε εντελώς απρόσμενα ο ένας από τους τρεις, δείχνοντας με το χέρι του τη λιμνούλα με το σιντριβάνι. «Γιατί όχι» απάντησαν ταυτόχρονα οι άλλοι δύο ξεσπώντας σε γέλια. «Σκεφτήκατε κάποια;» ρώτησε πάλι ο πρώτος. Προβληματίστηκαν για λίγο, και αμέσως μετά απάντησαν καταφατικά. Έβγαλαν ένα νόμισμα από το παντελόνι τους και, αφού γύρισαν την πλάτη τους προς τη λίμνη, πέταξαν το νόμισμα και έκαναν την ευχή. Ακολούθησαν τρεις σκέψεις. Η πρώτη ήταν να ομολογήσουν την ευχή που έκαναν, αλλά απορρίφθηκε αμέσως. Η δεύτερη να την πουν αφού περάσουν δέκα χρόνια, αλλά τελικά επικράτησε η τρίτη άποψη –στην οποία επέμενε ο ένας από τους τρεις– να μην πουν ποτέ τους ποια ήταν η ευχή που έκαναν. Αποφάσισαν να δώσουν όρκο τιμής. Ένωσαν τα χέρια τους και ορκίστηκαν σε ό,τι ιερό είχαν. Κάθισαν στο γεφυράκι για δέκα λεπτά περίπου, αλλά τώρα πλέον τα αστεία και τα γέλια κόπηκαν μαχαίρι και η ατμόσφαιρα έγινε σοβαρή και μελαγχολική. Σαν κάτι να τους βάραινε. Τέλος έφυγαν. Κατηφόρισαν την πλατεία, πέρασαν δίπλα από το άγαλμα ενός πεσόντος σε μάχη στρατιώτη, ο οποίος ήταν ντυμένος με την πανοπλία του και κρατούσε στο δεξί του χέρι ένα ξίφος, ενώ με το αριστερό είχε υψωμένη ψηλά την ασπίδα του, και κατέληξαν στη γωνία των οδών Αβέρωφ και Κοραή. Έδωσαν τα χέρια ν’ αποχαιρετιστούν, ενώ εκείνη τη στιγμή είπε ο ένας απ’ αυτούς. «Λοιπόν, αύριο ραντεβού στην ταβέρνα του Τριαντάφυλλου, στις εννιά. Θα έρθει και ο Τάκης με μία φίλη του μαζί». «Εγώ δεν θα μπορέσω, Βασίλη, πρέπει να πάω στον Στέλιο», ήταν ο παππούς του νέου, «του το έχω υποσχεθεί εδώ και μέρες». «Ωραία λοιπόν, θα περάσω, Στέφανε, να σε πάρω αύριο στις οχτώμιση» απευθύνθηκε στον τρίτο της παρέας.\nΟ Στέφανος κούνησε καταφατικά το κεφάλι και μαζί με τον Ανδρέα –αυτό ήταν το όνομα του δεύτερου νέου–, καβάλησαν μία Ζούνταπ και κατευθύνθηκαν προς την πλατεία Ελευθερίας, όπου έμεναν μαζί σ’ ένα διαμέρισμα που νοίκιαζαν στον τέταρτο όροφο μιας πολυκατοικίας, πάνω από την οδό Ταξιαρχών. Η μηχανή με τον χαρακτηριστικό θόρυβο που έκανε, χάθηκε μέσα στα στενά, ενώ ο Βασίλης κατευθύνθηκε με τα πόδια προς το πατρικό του σπίτι, μία μονοκατοικία λίγους δρόμους πιο κάτω. Το επόμενο πρωινό, ο Στέφανος πήρε το λεωφορείο, κατέβηκε στον Πειραιά και συνέχισε με τον «μουτζούρη», όπως έλεγε χαρακτηριστικά τον Ηλεκτρικό, που τον έβγαλε στο Μοσχάτο, και αυτό γιατί ο Ανδρέας είχε πάει τη μηχανή –που τη μοιραζόντουσαν– για σέρβις στο συνεργείο του χοντρο-Μιχάλη και το απόγευμα θα πήγαινε με αυτή στον παππού του, τον Στέλιο, που έμενε στα Άνω Πετράλωνα. Κατέβηκε στον σταθμό και προχώρησε αρκετά με τα πόδια, γύρω στα είκοσι λεπτά. Έφθασε σ’ έναν χωματόδρομο, που στη στροφή του είχε δύο μεγάλες μουριές, και δεν άντεξε στον πειρασμό να δοκιμάσει μερικά κόκκινα ζουμερά μούρα. Περπατούσε γρήγορα, μ’ ένα βάδισμα ανάλαφρο, και κάπου-κάπου σφύριζε φάλτσα. Ήταν ψηλός, με αθλητικό κορμί, γύρω στα είκοσι τέσσερα, μαλλιά ίσια, μακριά μέχρι τους ώμους και χωρίστρα στη μέση, φορούσε ένα τζιν ξεβαμμένο, μ’ ένα λευκό πουκάμισο, μακρυμάνικο, με φαρδύ γιακά και τα μανίκια γυρισμένα ως τους αγκώνες. Βγήκε στην οδό Γράμμου. Στο δεξί του χέρι ήταν αραδιασμένες στη σειρά οι παράγκες με τους πλίνθινους τοίχους, τα κεραμίδια στη σκεπή, τη σκόνη να κουρνιάζει πάνω τους και τους στωικούς μα χαμογελαστούς ανθρώπους που τις κατοικούσαν να ρίχνουν με το λάστιχο άφθονο νερό στις αυλές για να δροσίσει ο τόπος. Έφθασε σ’ ένα από αυτά τα χαμηλοθώ-\nΤρεις ευχές - Κώστας Γραμματικόπουλος


MVP της 16ης αγωνιστικής ο Ουίγκινς! (pic) | SDNA\nΟ Αντουέιν Ουίγκινς ήταν εξαιρετικός στην αναμέτρηση του ΠΑΟΚ με τον Ιωνικό, με την εμφάνιση αυτή να του χαρίζει το βραβείο του πολυτιμότερου παίκτη για την 16η αγωνιστική της Basket League.\nΟ Αμερικανός φόργουορντ, ολοκλήρωσε το παιχνίδι με 26 πόντους, 10/12 δίποντα, 6/7 βολές, 6 ριμπάουντ και 35 βαθμούς, στο σύστημα αξιολόγησης και όπως ήταν αναμενόμενο αναδείχτηκε ο MVP της 16ης αγωνιστικής.\nΟ Antwaine Wiggins είναι ο M.V.P. της 16ης αγωνιστικής της #EKOBasketLeague. O Αμερικανός forward του @PAOKbasketball συγκέντρωσε 35 βαθμούς στο σύστημα αξιολόγησης (ranking) καθώς στην νίκη επί του Ιωνικού Νικαίας Affidea, είχε 26 πόντους, έξι ριμπάουντ & από μία ασίστ & τάπα pic.twitter.com/ze0F16gEwr\n— ΕΣΑΚΕ (@esakegr) January 19, 2020


Βαλίτσα που γίνεται καναπές! | Newsfilter\nHome Γενικά Βαλίτσα που γίνεται καναπές!\nPosted By: asynadakon: 19 Νοεμβρίου, 2009 In: ΓενικάNo Comments\nΈνα από τα κουραστικότερα πράγματα κατά την διάρκεια ενός ταξιδιού είναι η αναμονή. Αναμονή μέχρι να βρεις ταξί, αναμονή μέχρι να φύγει η πτήση σου από το αεροδρόμιο, αναμονή μέχρι την μετεπιβίβαση στην ανταπόκριση, αναμονή, αναμονή, αναμονή! Και σαν να μην έφτανε όλη αυτή η αναμονή, πρέπει να κουβαλάς και όλες τις βαλίτσες παραμάσχαλα!\nΩστόσο, η αναμονή παίρνει άλλο νόημα με την νέα σειρά βαλιτσών που μπορείτε να δείτε παρακάτω. Τις παρακάτω βαλίτσες έχει σχεδιάσει ο Ολλανδός Erik De Nijs of Nieuwe Heren και έχουν την ονομασία “Suited Case”! Το διαφορετικό που έχουν οι Suited Case βαλίτσες από όλες τις υπόλοιπες βαλίτσες του κόσμου είναι ότι πέρα από το να κουβαλάνε ρούχα, μπορούν να μεταμορφώνονται σε καναπέ!\nΝαι, καλά διαβάσατε! Οι βαλίτσες μπορούν να γίνουν καναπές (σαν τα transformers ένα πράγμα). Με τον τρόπο αυτό, τοποθετείτε με τον κατάλληλο τρόπο τις βαλίστες στο αεροδρόμιο και την πέφτετε άνετα και ωραία μέχρι να έρθει η ώρα για την πτήση σας!\nΔείτε και μερικές φωτογραφίες παρακάτω για του λόγου το αληθές!\nΠανδαισία με το τραγούδι από το παριζάκι Υφαντής


Eulogison to Cinema: 1/8/2010 - 1/9/2010\nΥπόθεση : Ο γνωστός συγγραφέας τρόμου Mike Enslin (John Cusack) πιστεύει μόνο σε ότι βλέπει με τα ίδια του τα μάτια. Μάλιστα έχει γράψει μια σειρά από bestsellers, όπου αμφισβητεί την εμφάνιση μεταφυσικών φαινομένων στα πιο γνωστά στοιχειωμένα σπίτια και νεκροταφεία. Ετοιμάζοντας το καινούργιο του βιβλίο, αποφασίζει να μείνει στην σουίτα 1408, ένα περιβόητο στοιχειωμένο δωμάτιο, όπου παρά τις προειδοποιήσεις του διευθυντή του ξενοδοχείου, δεν έχει πατήσει άνθρωπος εκεί, για πολλά χρόνια. Η διαμονή στο 1408 αναγκάζει τον Enslin να αναθεωρήσει όλα όσα πίστευε και του παρέχει αρκετό υλικό για άλλο ένα bestseller αρκεί βέβαια να επιβιώσει για να το γράψει.\nΚατηγορία ταινίας : Τεντωμένο σχοινί\nΓενικά : Πραγματικά αυτή η ταινία είναι σαν να προσπαθεί να ισορροπήσει ανάμεσα στο καταπληκτικό και στην απόλυτη πατάτα, για μένα τουλάχιστον απλά ισορροπεί και πότε γέρνει στην μια και πότε στην άλλη πλευρά. Δεν έχω καταλήξει ακόμα αν μου άρεσε και αν μπορώ να πω ότι αξίζει να την δεις, το μόνο σίγουρο είναι πως έχουμε να κάνουμε με μια πολύ ενδιαφέρουσα ταινία. Είναι η τρίτη ταινία που ανεβαίνει στο Blog και βασίζετε σε μυθιστόρημα του Stephen King και όπως η ¨Λάμψη¨ και το ¨Misery¨ έχουν έναν κοινό παρανομαστή, τον εγκλεισμό και το αίσθημα της παραφροσύνης που ξεκινά από την κλειστοφοβική τάση του πρωταγωνιστή η οποία μεταδίδετε στον θεατή, δημιουργώντας μια γέφυρα ανάμεσα σε ότι συμβαίνει στην οθόνη και στο το τι νοιώθουμε εμείς στον καναπέ. Αυτή είναι και η μαγκιά, αν θέλεις των μυθιστορημάτων του King, να κάνει τον θεατή, ένα με τον πρωταγωνιστή, ένα με τον φόβο και τα συναισθήματα του, για αυτό και πάντα είναι ένας ο κύριος πρωταγωνιστής που προσπαθεί να ξεφύγει από το κακό, όποια μορφή και να έχει αυτό, είτε είναι ένας τρελός με τσεκούρι, είτε μια τρελή φαν με βαριοπούλα. Στην προκειμένη περίπτωση το κακό παίρνει την μορφή ενός σατανικού δωματίου σε ένα ξενοδοχείο στην Νέα Υόρκη, ο ίδιος ο διευθυντής προειδοποιεί τον άμοιρο συγγραφέα να μην πατήσει το πόδι του εκεί, αλλά εκείνος, ότι του λένε το αντίθετο, έτσι βρίσκετε εγκλωβισμένος παρά την θέληση του σε ένα δωμάτιο που του ξυπνά προσωπικούς του δαίμονες, φόβους και φαντάσματα. Υπήρξαν στιγμές που είπα ότι η ταινία ήταν τρομερή μαλακία, ήταν εκεί ακριβώς που νομίζαμε ότι όλα ήταν ένα όνειρο και εκεί που αρχίζαμε να το πιστεύουμε και αυτό, γυρίσαμε πίσω στο δωμάτιο του ξενοδοχείου, που μέχρι εκείνη την στιγμή είχε γκρεμιστεί, διαλυθεί, βραχεί, παγώσει, πλημυρίσει και γενικώς είχε περάσει τα πάνδεινα για να κάνει τον Cusack να χάσει την ψυχραιμία του και να αυτοκτονήσει. Το τέλος δεν θα το αποκαλύψω γιατί με ξάφνιασε και με άφησε με την σκέψη ότι μπορεί, ότι είδαμε να συμβαίνει στο δωμάτιο να ήταν αληθινό και πιστεύω ότι είναι καλύτερα να μην είσαι και εσύ υποψιασμένος.\nΠοιον θα έπαιζα : Κανέναν δεν θέλω να κάνω!\nΑγαπημένη σκηνή : Η σκηνή που ο Cusack συναντά την νεκρή του κόρη στο δωμάτιο. Η φωτογραφία εκείνης της σκηνής ήταν απλά θεϊκή!\nΧειρότερη σκηνή : Η σκηνή όπου μας παραμυθιάζει ο σκηνοθέτης και μας παρουσιάζει ότι είδαμε σαν ένα όνειρο του ήρωα, όση ώρα εκείνος ήταν αναίσθητος, ύστερα από ένα περιστατικό πνιγμού.\nΔες την : Δες την για την πολύ καλή φωτογραφία, για τον φόβο που καταφέρνει να προκαλέσει, για το ενδιαφέρον τέλος της, για την ερμηνεία του Cusack που ήταν απλά απίθανη.\nΜην την δεις: Μην την δεις γιατί πολύ απλά φοβάσαι, δεν είναι κακό να το πεις!!!\nΜε ποιον να την δεις : Με άτομα που αντέχουν τέτοιες ταινίες.\nΜην την δεις με : Με την σχέση σου, που πολύ απλά πετάγετε ακόμα και στην πιο χαλαρή σκηνή από τον φόβο της.\nΕυαγγέλια: Αμερικανικός Κινηματογράφος, Θρίλερ/Τρόμου, John Cusack\nΥπόθεση : Ο Léon (Jean Reno) είναι ένας μετανάστης από την Ιταλία, ο οποίος αυτή την στιγμή μένει στην Νέα Υόρκη και εργάζεται ως ¨Καθαριστής¨ για τον αρχηγό της μαφίας, Tony. Ο Léon μένει σε ένα μικρό διαμερισμέ, με μοναδικό του φίλο ένα φυτό, η μόνη του συναναστροφή με κάποιον ξένο, είναι με την Mathilda (Natalie Portman) ένα 13χρονο κοριτσάκι που συναντά στον διάδρομο της πολυκατοικίας και ο πατέρας του είναι έμπορος ναρκωτικών και συνεργάζεται με την δίωξη ναρκωτικών. Μια μέρα πράκτορες της δίωξης σκοτώνουν ολόκληρη την οικογένεια της Mathilda εκτός από την ίδια, που βρίσκει καταφύγιο στο σπίτι του Léon. Όταν η Mathilda μαθαίνει την πραγματική δουλειά του Léon του ζητά να σκοτώσει τους δολοφόνους των γονιών της και όταν εκείνος αρνιέται του ζητά να την εκπαιδεύσει για να γίνει και εκείνη μια εκτελέστρια όπως ο εκείνος. Ο Léon δεν είχε υπολογίσει όταν της άνοιγε την πόρτα για καταφύγιο, ότι όχι μόνο την έβαζε στο σπίτι του, αλλά και στην ζωή του και κάτι τέτοιο είναι ολοφάνερο πως θα του προκαλέσει σοβαρά προβλήματα.\nΚατηγορία ταινίας : Εκδικητικό / Κορίτσι πράμα!\nΓενικά : Το έργο καταλαμβάνει την τριακοστή τέταρτη θέση στην λίστα με τις καλύτερες ταινίες στην ιστορία του σινεμά. Αυτό και μόνο πρέπει να σε κινήσει την περιέργεια για να δεις αυτή την ταινία – σταθμό, αν δεν την έχεις δει ήδη στην τηλεόραση. Εδώ μιλάμε για ένα ωραίο και έντονο έργο, με έναν Jean Reno σε έναν ρόλο που όχι μόνο σημάδεψε τον ίδιο αλλά και τον σκηνοθέτη του έργου, Luc Besson, ταυτόχρονα βλέπουμε την 13χρονη Natalie Portman με μια καταπληκτική ερμηνεία, που δείχνει στο κοινό ότι από εκείνη την ηλικία είχε τα φόντα για να αναδεχτεί σε μια μεγάλη ηθοποιό. Η σκηνοθεσία είναι πολύ καλή, ειδικά στις πρώτες σκηνές, με την προσπάθεια του Léon να φτάσει έναν έμπορο ναρκωτικών και τους τρόπους που σκαρφίζεται για να φτάσει μέχρι σε εκείνον, είναι εκπληκτική. Το σενάριο επίσης δημιουργημένο από τον Besson, μας κάνει να συμπάσχουμε με τους ¨κατεστραμμένους¨ χαρακτήρες και να μην κολλάμε μόνο στο γεγονός ότι σκοτώνουν αβέρτα, αλλά να νοιώθουμε κατανόηση, γιατί έχουν περάσει και τέρατα στην ζωή τους. Το μόνο περίεργο στο έργο είναι πως ο Besson έβαλε την μικρή Mathilda να ερωτεύεται τον 40άρη Léon και να του την πέφτει στην ψύχρα. Μετά έμαθα πως ο ίδιος ο Besson όταν ήταν 32 είχε συνάψει σχέσεις με μια 15χρονη κοπέλα την οποία μάλιστα έβαλε στην ταινία ως την ξανθιά πόρνη που εμφανίζεται στις πρώτες σκηνές του έργου. Τέλος το μόνο που έχω να πω για την ταινία είναι ότι μου άρεσε πολύ και πιστεύω πως υπάρχουν πολύ λίγοι άνθρωποι που να μην τους άρεσε έστω και λίγο.\nΠοιον θα έπαιζα : Θα μπορούσα άραγε να κάνω τον Léon ή θα με φάνε στα πρώτα δεύτερα;\nΑγαπημένη σκηνή : Η σκηνή όπου δολοφονούν την οικογένεια της Mathilda. Ειδικά η δολοφονία της μητέρας της στην μπανιέρα ήταν πολύ καλά σκηνοθετημένη.\nΧειρότερη σκηνή : Η σκηνές εκείνες που η Mathilda περνούσε τα όρια και την έπεφτε στην ψύχρα στον Léon.\nΔες την : Για τους καταπληκτικούς Reno, Portman και Oldman, για την μοναδική σκηνοθεσία και το ψυχρό ρεαλισμό του σεναρίου από τον Besson.\nΜην την δεις: Γιατί δεν είσαι φαν τέτοιων ταινιών.\nΜε ποιον να την δεις : Δες την με την κοπέλα σου ή και με φίλους.\nΜην την δεις με : Με άτομα που δεν μπορούν τα έργα με σκοτωμούς και μαφίες.\nΕυαγγέλια: Δράσης/Περιπέτεια, Ευρωπαϊκός Κινηματογράφος, Luc Besson, Natalie Portman, Zean Reno\nΥπόθεση : Το έκτο έτος της φοίτησης του Harry (Daniel Radcliffe) ξεκίνα με την πλήρη αποδοχή από τον κόσμο των μάγων ότι ο σκοτεινός άρχοντας έχει επιστρέψει. Η σχολή Hogwarts βρίσκετε σε πλήρη επαγρύπνηση καθώς θεωρείτε σημαντικό ¨κάστρο¨ για την άμυνα για τον κόσμου των μάγων, ενώ παράλληλα στο σχολείο βρίσκονται δυο θανάσιμοι εχθροί του Voldemort και των θανατοφάγων του, ο Harry Potter και ο Dumbledore (Michael Gambon). Καθώς το έτος κυλά, ο Dumbledore προσπαθεί να συλλέξει αναμνήσεις από την παιδική και εφηβική ζωή του σκοτεινού άρχοντα, για να ανακαλύψει πιο είναι το σχέδιο του και να βρει το τρωτό του σημείο. Σε αυτή την διαδικασία ζητείτε η βοήθεια του Harry ο οποίος είναι πρόθυμος να βοηθήσει τον διευθυντή του σχολείου, μέχρι την τελική και μοιραία στιγμή του.\nΚατηγορία ταινίας : Χαριποτερομανία!!!\nΓενικά : Αχ! Ένα δράμα αυτή η ταινία, τι συγκίνηση στο τέλος του βιβλίου, αλλά και όταν έβλεπα την ταινία πάλι είχα συγκινηθεί, γιατί ρε παιδί μου ο θάνατος του Dumbledore είναι ένα συγκλονιστικό, απρόσμενο και τραγικό γεγονός, για αυτό και μόνο το γεγονός θα κάτσεις να δεις την ταινία, γιατί κατά τα άλλα έχει πολλά στοιχεία που με το ζόρι φτάνουν την μετριότητα. Από την μια ο Ralph Fiennes δεν κάνει καμία εμφάνιση ως Voldemort και έτσι χάνετε το σασπένς, από την άλλη υπήρχαν τρομερά κενά, μεγάλες ανακρίβειες και αρκετές φορές άσχετη πλοκή σε σύγκριση με το βιβλίο. Μα! να μην δείξουν τον πόλεμο μέσα στην σχολή, μεταξύ μαθητών και θανατοφάγων… αίσχος! Μένω λοιπόν στα κενά του έργου, γιατί άφησαν μεγάλο δρόμο να καλύψει η έβδομη ταινία και φυσικά για αυτό τον λόγο θα την γυρίσουν σε δυο μέρη. Παράλληλα στην ταινία βλέπουμε πως οι ήρωες μεγάλωσαν αρκετά και έχουν τις πρώτες τους σχέσεις και τις πρώτες τους ζήλειες, που προσφέρουν μια πιο ανάλαφρη νότα στο μαύρο φόντο του έργου. Επίσης μετά από την δεύτερη ταινία βλέπουμε επιτέλους έναν ολόκληρο αγώνα Quidditch συν τα δοκιμαστικά. Η ενδιαφέρουσα πληροφορία που έμαθα, χαζεύοντας για αυτή την ταινία, είναι πως ο Dumbledore είναι για την ακρίβεια gay και η μόνη ρομαντική σχέση που είχε ήταν με έναν μάγο τον οποίο αναγκάστηκε να σκοτώσει γιατί εντρύφησε στην μαύρη μαγεία και από ότι κατάλαβα όλα αυτά θα τα δούμε στην έβδομη ταινία, άλλα δεν πιστεύω ότι θα το διατυμπανίσουν, πιθανώς να το αφήσουν να υπονοηθεί όπως και στο βιβλίο. Η ερμηνείες πολύ καλές από όλους και από τους νεότερους, αλλά και από τους μεγαλύτερους και πιο έμπυρους ηθοποιούς. Η σκηνοθεσία σχετικά καλή, συμβαδίζει με την προηγούμενη, αν και έχει μερικά λάθη που θα μπορούσαν να αποφευχθούν. Τέλος μια καλή ταινία που περνά τον μέσο ορό των ταινιών του Harry Potter και προδιαθέτει το κοινό για μια φανταστική έβδομη συνέχεια, τον Νοέμβριο που μας έρχεται!\nΠοιον θα έπαιζα : Θα ήθελα να κάνω τον καινούργιο καθηγητή Horace Slughorn, όχι μόνο γιατί έχει έναν ρόλο κλειδί για την συνέχεια του έργου αλλά πολύ περισσότερο γιατί ο καταπληκτικός Jim Broadbent του έδωσε πνοή και ζωντάνια.\nΑγαπημένη σκηνή : Από τις τελευταίες και πιο συγκινητικές του έργου, αυτή που όλοι οι μαθητές και οι καθηγητές σηκώνουν τα ραβδιά τους στον ουρανό με ένα μικρό άσπρο φως ως ένδειξη πένθους για τον θάνατο του Dumbledore. Μια σκηνή που μπορεί να μην υπάρχει στο βιβλίο αλλά παρόλα αυτά κατάφερε να συγκινήσει και τον πιο συντηρητικό φαν της σειράς.\nΧειρότερη σκηνή : Η σκηνή που δεν υπήρξε στο έργο. Μιλάω φυσικά για την σκηνή της μονομαχίας στο κάστρο ανάμεσα σε μαθητές –καθηγητές και θανατοφάγους, η οποία δεν παρουσιάστηκε στην ταινία και αντί για αυτής πηδάμε κατευθείαν στον θάνατο του Dumbledore.\nΔες την : Γιατί είναι η συνέχεια της σειράς, έχει σοβαρέψει πολύ το στόρι, οι ηθοποιοί παίζουν αρκετά καλά, η σκηνοθεσία και το σενάριο παρόλα τα λάθη τους είναι σε ικανοποιητικά επίπεδο και για την συγκινησιακή φόρτιση που προσφέρει στο τέλος.\nΜην την δεις: Αν βαριέσαι αφάνταστα να χάσεις 2 ½ ώρες βλέποντας μια ακόμα ταινία με τον Harry Potter, ο οποίος όχι μόνο δεν σταματά να μπλέκει σε περιπέτειες αλλά δεν λέει να τελειώσει και το σχολείο του να μας αφήσει και εμάς στην ησυχία μας.\nΜε ποιον να την δεις : Με την Χαριποτεροπαρέα σου!\nΜην την δεις με : Με άτομα που δεν συμπαθούν τον Harry Potter\nΕυλογήθηκε από ΚΛΕΑΝΘΗΣ X. στις 15:34\nΕυαγγέλια: Αμερικανικός Κινηματογράφος, Επιστημονικής Φαντασίας, Alan Rickman, Helena Bonham Carter, Jim Broadbent\nΥπόθεση : Ένας ακόμα χρόνος ξεκινά στο Hogwarts και ο Harry (Daniel Radcliffe) πρέπει να αντιμετωπίσει τις κατηγορίες που διαδίδει ο τύπος, ότι ο ίδιος και ο Dumbledore είναι τρελοί, εφόσον πιστεύουν ότι ο Voldemort (Ralph Fiennes) επέστρεψε. Παράλληλα το υπουργείο διαδίδει ψέματα για το πρόσωπο του Harry και στέλνει στο σχολείο την καθηγήτρια Dolores Jane Umbridge για να ελέγχει την κατάσταση μέσα στο σχολείο. Σύντομα οι μαθητές αντιλαμβάνονται ότι το εκπαιδευτικό της σύστημα , δεν θα τους βοηθήσει στον έξω κόσμο , έτσι ο Harry και ο φίλοι του παίρνουν την κατάσταση στα χέρια τους και αποφασίζουν να μάθουν από μόνοι τους να εκτελούν μάγια. Όλη τους αυτή η δράση θα τους οδηγήσει σε μια μεγάλη μάχη μέσα στα έγκατα του υπουργείου όπου Harry και Voldemort θα ξανασυναντηθούν και θα μονομαχήσουν.\nΓενικά : Είχα πολύ μεγάλη αγωνία για την πέμπτη ταινία, ανυπομονούσα να την δω, όλες τις ταινίες του Harry Potter βέβαια είχα αγωνία να τις δω, αλλά την πέμπτη λίγο παραπάνω καθώς θεωρείτε η πιο μεταβατική από όλες. Είναι η ταινία που όλα αλλάζουν, όπως λέει και ο υπότιτλος του έργου: Η Επανάσταση Τώρα Αρχίζει! Αυτό και μόνο υποδηλώνει τις μεγάλες αλλαγές που συμβαίνουν στο πέμπτο έτος της φοίτησης του Harry στο Hogwarts. Καταρχήν είναι πασιφανές ότι η σειρά των ταινιών με ηρώα τον Harry, έχει μπει σε μια καινούργια τροχιά ως προς τον τρόπο αντιμετώπισης των πραγμάτων. Η ταινία η ίδια δεν ανήκει ολοκληρωτικά στην κατηγορία των παιδικών ταινιών, όπως η πρώτη και η δεύτερη, τώρα πια είναι ολοκάθαρο ότι τα πράγματα έχουν σοβαρέψει και απευθύνετε σε πιο ενήλικο κοινό. Βλέπεις άλλωστε πως οι αστείες σκηνές έχουν λιγοστέψει και την θέση τους έχουν πάρει πιο μαύρες και σκοτεινός. Όλη αυτή η μαυρίλα και το δράμα οφείλονται φυσικά στην αναγέννηση του Voldemort, ο οποίος είναι ο κακός της υπόθεσης και την άρνηση του Υπουργείου Μαγείας απέναντι στον ερχομό του Voldemort. Μέσα σε όλα αυτά σκάει μύτη καινούργια δασκάλα, σταλμένη από το υπουργείο και κυριολεκτικά καταλαμβάνει το σχολείο, με αποτέλεσμα τον ξεσηκωμό μερικών μαθητών και την αρχή της επανάστασης απέναντι στην αρχή του υπουργείου, αλλά και του σκοτεινού άρχοντα. Η αλήθεια είναι πως η ταινία έχει πολλά κενά και πολύ περισσότερα άσχετα στοιχεία σε σχέση με το βιβλίο, αυτό μπορεί να είναι ένα μεγάλο αρνητικό στοιχείο για τους αναγνώστες των βιβλίων, γιατί θα τους φανεί η ταινία ημιτελής και λίγο μπερδεμένη. Παρόλα αυτά πρέπει να παραδεχτούμε επιτέλους ότι οι 3 κεντρικοί ήρωες παίζουν ικανοποιητικά καλά και φαίνετε πως έχουν κάνει άλματα στην υποκριτική τους. Σε ένα δεύτερο, αλλά άκρως σημαντικό ρόλο βλέπουμε την Helena Bonham Carter, που η φυσική της ίσως τρέλα την έκανε να πάρει τον ρόλο και να τον απογειώσει στα μάτια του θεατή. Κλείνοντας θα αναφέρω απλώς ότι είναι η δεύτερη πιο σκοτεινή ταινία με ηρώα τον Harry Potter, ύστερα από τον αιχμάλωτο του Azkhaban (Την τρίτη ταινία!).\nΠοιον θα έπαιζα : Τον ρόλο της Helena Bonham Carter, να κάνω την τρελή φυλακισμένη που ζητά εκδίκηση.\nΑγαπημένη σκηνή : Η σκηνή που είναι όλοι οι μαθητές στο δωμάτιο των ευχών και εξασκούνται στα ξόρκια.\nΧειρότερη σκηνή : Η σκηνή, όπου ο Harry βλέπει ένα όνειρο με τον μπαμπά του Ron και ένα φίδι που του επιτίθεται. Στο βιβλίο όλη αυτή η σκηνή και μετά που πάει ο Harry και τους ενημερώνει όλους, ήταν πολύ δραματική, ενώ στην ταινία περνά στο ντούκου.\nΔες την : Γιατί ο Harry Potter φιλάει επιτέλους την πρώτη του κοπέλα (ουαου!!), ακόμη δες την, γιατί υπάρχει ωραία πλοκή, ικανοποιητική τελική σκηνή με την αναμέτρηση Voldemort – Dumbledore, καλύτερο παίξιμο από την βασική τριάδα των ηθοποιών και την αλλαγή της σειράς των ταινιών σε ένα διαφορετικό, πιο σκοτεινό επίπεδο.\nΜην την δεις: Γιατί ακόμα και αν έγινε πιο σκοτεινός ο Harry, θα είναι ακόμα στα μάτια σου το σπαστικό με τα γυαλιά, που συνέχεια βρίσκετε κάπου μπλεγμένος… Μα τι στο καλό μαγνήτη έχει;;;\nΜην την δεις με : Με άτομα που δεν μπορούν ούτε να αντικρίσουν ταινία του Harry Potter (Βλ. φίλη μου Ελένη!)\nΕυλογήθηκε από ΚΛΕΑΝΘΗΣ X. στις 15:31\nΕυαγγέλια: Αμερικανικός Κινηματογράφος, Επιστημονικής Φαντασίας, Alan Rickman, Helena Bonham Carter, Ralph Fiennes